
Loke no ta skirbi... 
Den piedra... 


Delegacion di vela di Aruba 


ta completo na Chile 

Diasabra: Keda pendiente pa nos edicion di Aruba Vandaag 


C-Mart ta celebra su prome aña en grande y 
Aruba completo ta invita pa uni na e celebracion! 

E aña aki C-Mart ta celebrando un aña di 
existencia y en conexion cu e gran logro aki 
C-Mart ta anuncia tres evento grandioso pa 
pueblo di Aruba tambe celebra hunto cu nan. 


E gran celebracion ta cuminsa dia 27 di october y 
lo finalisa 12 di november durante cual pueblo di 
Aruba completo lo por gosa en grande di e diferente 
eventonan special cu C-Mart lo ta ofreciendo. 


Cuminsando dia 28 di october, ta bay tin un evento 
grandi den e parking lot di C-Mart cuminsando 
for di 4or di atardi te cu 9or di anochi. E dia aki ta 
bay tin diferente actividad pa e muchanan, manera 
entre otro dino jump, pintamento di cara, popcorn 
y cotton candy gratis. 


Ta bay tin entretenimento musical, brassband cu lo 
ta compañando e reina di Aruba su carnaval kende 
ta bay ta entregando cupcake gratis na tur presente 
y pa 6or di atardi, e banda musical D-Licious lo 
deleita e publico presente te cu 9or di anochi. 


Paden di e tienda tambe e bendedornan local, hunto 
cu e diferente departamentonan di C-Mart lo ta 
brindando un variedad di degustacion na esnan 
presente. 


Dia 29 di october ta bay tin e evento di Trick or 
Treat specialmente pa e muchanan cu ta cuminsa 
9or di mainta te cu 4or di atardi. Durante e dia aki 
ta bay tin pa e muchanan un biaha mas pintamento 
di cara, popcorn y cotton candy gratis y mucho 
mas. Ta bay tin premio tambe pa e famia cu ta miho 
disfrasa pa Halloween. 


Dia 4 di november, C-Mart ta bay tin tambe su 
prome Fashion Show. C-Mart ta carga diferente 
marca di paña manera Reebok, Converse, Adidas, 
Under Armour y Punto Blanco, entre otro. 
E Fashion Show aki lo ta tumando luga for di 3or 
di atardi te cu 6 or di atardi na C-Mart Cafe, di 
dos piso, unda un tambe lo tin degustacion di biña, 
keshi y mas. 
E Fashion Show ta ser organisa conhuntamente cu 
Kids & Youth in Action Foundation cu lo ta encarga 
cu e presentacion di modelahe di e pañanan di C- 
Mart ariba e dia aki. 


Apart di e tres eventonan grandi aki menciona, 
durante e dos simannan for di 27 di october te 
cu 12 di november, C-Mart ta bay tin diferente 


giveaways. Cu cada compra di 50 florin of mas den 
cualkier departamento di C-Mart, bo ta participa 
pa gana diferente giveaway. 


Aruba completo ta cordialmente invita pa celebra 
e prome cumpleaño di C-Mart! 


C-Mart no ta solamente un luga unda cu bo ta 
pasa haci compras den supermercado, pero tambe 
un momento pa famia. E no ta simplemente un 
supermercado, sino un experiencia pa e pueblo 
di Aruba. 


Raad van Advies: Aruba mas dependiente cu nunca di turismo 
Diversificacion economico ta keda un soño dificil di realiza... 


Den su ultimo conseho encuan- 
to presupuesto 2024 di gobierno 
di Aruba, Conseho Consultivo 
(Raad van Advies; RvA) a opina 
cu despues di e crisis di Covid-19, 
Aruba su economia a recupera di 
forma remarcable, pero cu esey a 
conduci na un dependencia mas 
fuerte ainda di turismo. Esaki se- 
gun RvA ta enfatiza mas ainda e 
necesidad di un diversificacion di 
economia, pa por contraaresta e 
dependencia aki. 


Den su analisis RvA ta referi na opin- 
ion di Fondo Monetario Internacional 
(IMF) y di Departamento pa Asunto 
Economico, Comercio y Industria 
(DEZHI). IMF pa 2024 ta anticipa 


un crecemento economico nominal 
di 2,7% y un crecemento real di 1,2%. 
DEZHI ta proyecta den nan scenario 
basico pa 2024 un crecemento nomi- 
nal di 4,6% loke ta resulta den un 
Producto Interno Bruto (PIB, GDP) 
di Afl. 6.828 miyon. E crecemento aki 
pa gran parti ta debi na un aumento 
di e cifra di exportacion di turismo 
(pago pa servicio turistico; red.) te un 
suma cu ta representa un aumento di 
35,5% compara cu aña 2019. E GDP 
pronostica pa 2024 lo ta 12,3% mas 
cu e GDP di 2019, aki lo tin un in- 
dicacion fuerte cu e contribucion di 
turismo den nos GDP a conoce un 
aumento den comparacion cu 2019. 
Den e tabel adhunto por mira e corel- 
acion entre turismo y GDP, manera 


presenta pa RvA den su conseho. 


Sostenibilidad economico 
E desaroyo aki no ta cuadra cu e plan- 
nan di gobierno di diversifica y mitiga 
e riesgonan economico, manera ta 
aparece den varios informe den ulti- 
mo añanan, durante pandemia di Co- 
vid-19 o despues, cu gobierno a pre- 
senta. RvA ta puntra su mes con leu e 
accion y metanan a keda logra y kico 
ta nan contribucion na economia di 
Aruba. E splicacion di proyecto di ley 
no ta mustra cual ta e estado di asunto 
relaciona cu ehecucion di e plannan 
aki y e metanan di e plannan aki pa 
diversificacion di economia cu a keda 
realiza o no a logra ainda. RvA ta con- 
sidera importante cu, apesar di e re- 
sultadonan positivo na nivel di GDP, 
gobierno tuma medida concreto pa 
diversifica economia y asina aumenta 
resiliensia di economia. Den combi- 
nacion cu aumento di gasto publico 
na 2024, Pais Aruba ta den mas riesgo 
cu antes awor cu economi di Aruba 
ta parce di ta mas dependiente di su 
principal pilar economico, turismo. 


Nota di redaccion: 
E cifranan presenta pa RvA ta mustra 
cu ta e parti di economia cu ta pro- 


becha di e poder di compra genera 
primeramente pa turismo, ta kedando 
relativamente atras. Esey ta debi na e 
parti di economia cu a bay perdi du- 
rante e pandemia, cu lo tarda mas pa 
bolbe, si acaso. Conseho di RvA to- 
cante diversificacion ta uno logico, y 
esey ta aparece pa hopi aña caba. Sin 
embargo, esey no ta haci e tarea aki 
mas facil. Hecho ta cu henter nos re- 
gion ta lidia cu e tema aki, en busca di 
forma alternativo pa aumenta e base 
di divisa cu un pais mester pa man- 
tene su posibilidadnan pa importa- 
cion. Henter Caribe y mayor parti di 
Latinoamerica ta sinti di manera cro- 
nico e necesidad aki, pero den hopi 
caso no ta logra, loke ta e causa prin- 
cipal di nan inflacion continuo. De 
hecho, turismo den ultimo decadan- 
an tabata e refugio cu hopi pais den 
nos region a busca na momento di 
caida di otro sectornan mas antiguo 
di nan economia, manera produccion 
agricola di exportacion (sucu, baco- 
ba), o industria petrolero (Trinidad 
& Tobago, Corsou, Aruba, St Croix). 
Aruba tambe a adopta e alternativa di 
turismo, cu hopi exito, pero mescos 
cu otronan ta topa hopi obstaculo pa 
e desaroyo post-turismo. 


LOCAL A3 


Diahuebs 26 OctOber 2023 
Corupcion: e cancer maligno cu a penetra Gobierno y Parlamento di 
Aruba 


Manera a bira conoci den 
ultimo dianan, hues di 
corte di prome instancia a 
haya cu accionnan cu ex- 
minister plenipotenciario, 
Guilfred Besaril no ta ha- 
ciel apto pa traha ni como 
polis ni como funcionario 
publico mas. Un minister 
cu a keda envolvi den otro 
caso di malversacion di 
fondo y cu ta uni na e lista 
di esnan cu ya caba a man- 
cha e politica di Aruba. 


A entrega keho penal contra 
Besaril 
Pa esaki, redactor di Bon Dia 
Aruba den un ultimo confer- 
encia di prensa di Gobierno 
di Aruba a puntra prome 
minister, 
Evelyn 
Wever- 
Croes si nan a entrega un 
keho penal contra Besaril na 
Landsrecherche pa loke el a 
haci mientras e tabata den su 
funcion como minister pleni- 
potenciario na Hulanda. Den 
e caso aki, un hues di corte di 
prome instancia a señala cu el 
a comete infraccion grave pa 
loke tabata su deber y for di 
su actuacion a surgi duda to- 
cante su integridad. 


Prome minister su contesta 
tabata cu “e caso di Besaril ya 
caba ta conoci y despues di 
a bay Parlamento di Aruba y 
duna amplio splicacion di e 
caso aki, algo cu nunca an- 
tes a pasa na Aruba, e grado 
di transparencia asina grandi, 
un keho a wordo entrega na 
Landsrecherche e tempo ey 
caba.” 


Politiconan 
condena 
pa 
corupcion na Aruba 
Aruba tin record den reino 
di politiconan condena pa 
hechonan castigabel, incluy- 
endo ex-minister di Finanzas, 
Tico Croes bao di gabinete di 
Henny Eman III pa loke ta- 
bata trata Fondo di Desaroyo 
Nobo San Nicolas su senten- 
cia (onherroepelijk). 


Ex-minister Paul Croes, cu 
tabata minister di Hubentud, 
Asuntonan Social y Labor 
den Gabinete Mike Eman 
II, tambe a keda condena 
penalmente den e caso IBIS 
pa diferente delito manera 
labamento di placa, partici- 
pacion den un organisacion 
criminal, acepta y pidi so- 
borno y abuso di su funcion. 
Paul Croes su sentencia ta 
tambe ta onherroepelijk y 
na e momentonan aki ta pa- 
gando su debe cu husticia di 
Aruba na KIA. 


Benny Sevinger, parlamen- 


tario y ex-minister di Infra- 
structura, Integracion y Me- 
dio Ambiente den Gabinete 
Mike Eman I y II, ken a keda 
condena den corte di prome 
instancia den e caso Avestruz 
pa otorgamento di tereno 
di gobierno y mal uso di su 
fundacion Curason Berde, su 
sentencia ta den apelacion. 


Alan Howell, ken tabata e 
sospechoso principal di e 
caso Diamante y tabata fungi 
como vice-presidente di Par- 
lamento di Aruba, tambe a 
keda condena pa malversa- 
cion di fondo y falsificacion 
di documento.Aworaki su 
sentencia ta den apelacion. 
Conhuntamente cu Howell, 
Jacqueline van Putten, ken 
tabata candidato riba lista y 
tabata tesorera di e fundacion 
di fraccion di partido POR 
den Parlamento di Aruba, cu 
ta yama Blue is Love Founda- 
tion, den sentencia ta indica 
cu Van Putten a enrikece su 
mes cu Sinterklaas bonus cu 
e no tabatin derecho riba dje. 
Van putten no a apela su sen- 
tencia, loke ta hacie onherro- 
epelijk. 


Politiconan sospechoso di 
husticia na e momentonan 
aki 
Ex-minister di Infrastructura 
y Medio Ambiente di Gabi- 
nete Wever-Croes I, Otmar 


Oduber, na momentonan aki 
ta sospechoso den caso Fla- 
mingo relaciona cu otorga- 
mento di tereno. 


Chris Romero, ex-minister 
di Transporte y Sector Prima- 
rio di Gabinete Wever-Croes 
I, tambe ta sospechoso penal 
den e caso Kwihi pa algun 
contract di servicio otorga 
den su funcion como minis- 
ter. 


Y awor e caso di Guilfred 
Besaril, ex-minister plenipo- 
tenciario di Gabinete Wever- 
Croes II na Hulanda, contra 
ken segun prome minister ya 
caba un keho penal ta canan- 
do su caminda. Cu esaki por 
mira cu no ta dos minister 
so cu condena penalmente, 
manera prome minister a 
sigura. 


Pero kico Gobierno di Aruba 
ta haciendo pa preveni cu ca- 
sonan asina sigui tuma luga? 
Pa esaki, prome minister a 
expresa cu “cada un caso e 
ta di mas. E gobierno aki for 
di prome gabinete caba nos 
a pone integridad front and 
center di nos den goberna- 
cion. Ora nos a drenta den 
gobierno aña 2017, papia di 
integridad tabata casi un pa- 
labra malo den gobernacion, 
den departamentonan y in- 
stitutonan di gobierno. Nos 


a cambia esey, nos a duna tur 
hende e confiansa back cu in- 
tegridad no ta algo cu ta un 
palabra malo, no, e tin un di- 
reccion pa bay. Den e prome 
gabinete e ora nos a traha un 
vision riba e integridad, nos 
a bin cu Bureau Integriteit y 
mi mes a lidera e procesonan 
ey. Nos tin Bureau Integrit- 
eit awe cu ta un instituto cu 
mi ta sumamente orguyoso 
di dje cu ta atende kehonan 
di kiebro di integridad cu tur 
empleado publico y esnan 
cu no ta traha den aparato 
publico por yama y entrega 
nan kehonan. Aparte di esey, 
nos a bin cu diferente nota 
di maneho, nos a bin cu por 
ehemplo Corporate Gover- 
nance cu nos kier pa bin cu 
mas reglanan den structura 
di companianan estatal pa 
loke ta trata integridad,” el a 
sigura. 


Den e prome gabinete Wev- 
er-Croes manera el a sigura, 
door di pandemia Covid-19 
tambe tin hopi cos cu no por 
a realisa. “Y den nos di dos 
gabinete nos a haya un part- 
ner den coalicion cu ta carga 
e bandera di integridad cu 
mes of hasta mas pasion cu 
nos mes, y cu kier a tuma 
esey over y nan ta haciendo 
un tremendo trabao di dje,” 
segun Wever-Croes. 


Pues, cu Bureau Integrit- 
eit, comision di Corporate 
Governance a prepara hunto 
cu gobierno e propuesta cu 
pronto lo bira hasta un ley 
den cual nan ta hancra un ke 
otro den diferente sentido. 
“Nos a bin cu hopi mas regla, 
proceduranan, pa nos proteha 
y percura cu tin integridad 
den gobernacion y nos ta solo 
nos ta bin cu reglanan pa bisa 
si ta aplicabel riba otronan. 
No, nos a demostra contrario 
na esnan prome cu nos, ora 
bo kibra regla di integridad 
e tin consecuencia pa bo, ni 
con cerca bo ta, ni con stima 
bo ta, ni cuanto aprecia bo ta, 
integridad ta un linea cu ora 
bo cruc’e, ba cruc’e. Y e ora 
bo tin cu carga e consecuen- 
cianan. Esey ta algo cu nos ta 
bisando desde prome dia y 
nos ta bin trahando conforme 
cu esey tambe. Cu esey mi ta 
kere cu dunando ehempel bo 
ta logra hopi mas cu simple- 
mente papia di cosnan sin 
implementa nan. Den e caso 
aki nos ta haciendo tur dos, 
kiebro di integridad ni con 
fuerte ni con pisa, e tin con- 
secuencia,” prome minister a 
splica. 


Siguiendo e linea aki, tambe 
a puntra prome minister si 
den futuro lo tin un ley pa 
esnan cu a keda condena pa 
hechonan castigabel, pa evita 
nan di bay riba un lista polit- 
ico. Su contesta tabata cu den 
nan maneho y den ley actual 
cu ta conta caba pa minister, 
ta poni cu na momento cu e 
persona bira sospechoso, e tin 
cu baha di su funcion. E ta un 
ley cu segun prome minister 
a afirma, nan a bin cune, un 
ley di iniciativa cu ta conta pa 
tur minister. 


Pa loke ta trata parlamento, 
nan mes mester traha e ley. 
Prome minister a señala cu 
nan ta un instituto autono- 
mo. “Ni cuanto cu nos kier, 
nos no por hacie. Ademas 
ta algo cu tin cu hancra den 
Constitucion. 
Den 
parla- 
mento nos Constitucion ta 
stipula ken nan ta eligibel pa 
drenta parlamento. Nos tin 
ehempel di parlamentario 
Benny Sevinger cu ya caba 
a haya condena den prome 
instancia y ta wardando su 
apelacion unda e ta miembro 
di parlamento ainda, y mi ta 
sigur cu tin hopi hende den 
parlamento cu no kier esey 
y hopi hende pafo di parla- 
mento cu tampoco kier esey. 
Pero lamentablemente esey 
ta reglanan cu anos di Gobi- 
erno no por impone riba nan, 
parlamento ta esey cu tin cu 
atende cune,” el a finalisa. 


Nota di redaccion: 
Na Aruba: Na e momento 
aki tin 4 politico condena pe- 
nal pa corupcion. 
Na Corsou: Tin 2 politico 
condena pa corupcion y 1 pa 
asesinato di Helmin Wiels. 
Na Sint Maarten: Tin 2 con- 
dena na e momento aki pa 
corupcion. 


Partido AVP: Na e momento 
aki tin 3 condena pa corup- 
cion. 
Partido POR: Na e momento 
aki tin 2 politico condena pa 
corupcion y 1 sospechoso di 
husticia na e momento aki 
den caso Flamingo. 
Partido MEP: Tin 1 sos- 
pechoso di husticia na e mo- 
mento aki cu ta den caso Kwi- 
hi y NO oficialmente tin un 
keho penal contra ex-minis- 
ter plenipotenciario Guilfred 
Besaril segun prome minister 
a sigura; pero Ministerio pu- 
blico te ainda no a pronuncia 
ningun caminda oficialmente 
cu Besaril ta sospechoso di 
husticia. 

Rudy Lampe: 
“Ta imposible cu un hende na su sano huicio ta bisa cu e ta bay chica 
miyones di pueblo y despues ta tira nan den bar’i sushi” 


Diamars mainta durante 
conferencia 
di 
partido 
RED Democratico, ex- 
minister di Enseñansa, Sr. 
Rudy Lampe a toca e tema 
di RAft, remarcando dos 
aspecto importante cu no 
ta trece suficientemente 
den atencion. 


E topico di RAft ainda ta keda 
relevante a pesar cu Prome 
Minister, 
Evelyn 
Wever- 
Croes a indica cu RAft no ta 
un opcion mas pa Aruba y 
aworaki nan ta den proceso 
pa yega na un solucion hi- 
brido entre Hulanda y Aruba. 


Sr. Lampe a trece pa dilanti cu 
Prome Minister a bay Parla- 
mento di Aruba pa splica kico 
a pasa cu RAft, pero tin dos 
aspecto importante cu for di 
su punto di bista no a wordo 
treci pa dilanti suficiente. 


El a remarca cu gobierno a 
aumenta belasting, a aumenta 
BBO y bin cu BBO na fron- 
tera pa genera mas entrada, cu 
ta sali for di saco di pueblo, y 
despues e miyones den en- 
trada aki “nan ta tir’e den bari 
di sushi. Pasobra esey ta loke 
a pasa cu RAft” na momento 
cu Hulanda a ofrece casi 0% 


di interes si a acepta e RAft, 
pero Aruba a rechasa e ley di 
reino aki. 


El a splica cu ora partido 
RED Democratico tabata den 
gobierno, nan a apoya e RAft, 
pasobra na Europa mes pais- 
nan manera Francia, Alema- 
nia y Hulanda ta sacrifica nan 
autonomia financiero pa pro- 
teha e balor di e euro, pa mara 
e deficit presupuestario te na 
maximo 2% di e GDP, cual ta 
e normanan presupuestario. 
El a indica cu Brussels ta 
atende cu esey y tin sancion 
si miembronan di Union 
Europeo no cumpli cu e nor- 
manan aki. 


Y otro aspecto ta cu e debe 
nacional no por surpasa 60% 
di e GDP. “E dos puntonan ey 
mester bin den e Rijkswet y 
mester ta hancra den dje cu 
control externo y cu por tin 
sancion si no cumpli cune, 
pa proteha e balor di e florin, 
proteha bo finanzas publico, 
proteha e interes general,” 
Lampe a señala. “P’esey nos a 
bay di acuerdo cune. Minis- 
ter President a firma e tempo 
ey, ora nos tabata den gobi- 
erno, y aworaki e ta bisa cu e 
tin cu obedece parlamento y 


parlamento no ta di acuerdo, 
y p’esey e no por acepta e 
RAft y p’esey e mester a au- 
menta belasting di pueblo. Y 
despues tira e miyones ey den 
bari di sushi, pasobra esey ta 
cu bo ta paga e extra interes 
cu no tabata necesario,” el a 
agrega. 


E ex-minister a troce pa di- 
lanti un di dos asunto grave 
cu Prome Minister a bisa den 
parlamento. Lampe ta indica 
cu Prome Minister a bisa den 
parlamento cu nan ta negoci- 
ando cu un grupo financiero 
pa haya un interes mas abao 
cu e 6.9% cu Hulanda a of- 
rece, cifra di 5% y por bay 
hasta 4%, segun Prome Min- 
ister a menciona. 


Lampe ta cuestiona ken ta 
beneficia den esaki. El a in- 
dica cu si bin un acuerdo di 
5% di interes cu e grupo fi- 
nanciero, ta e grupo finan- 
ciero ey ta beneficia, pasobra 
ta trata di miyones cu mester 
bay paga. Y esun cu ta haci e 
acuerdo cu e grupo financie- 
ro tambe ta beneficia y no e 
pueblo di Aruba. 


“Ta imposible cu un hende na 
su sano huicio ta bisa cu e ta 


bay chica miyones di pueblo 
y despues bisa cu e miyones 
ey e ta tira den bar’i sushi. Un 
hende na su sano huicio no ta 
haci e cos ey, mester tin algun 
interes ey tras,” el a señala. 


El a menciona cu aworaki 
nan ta compronde dicon par- 
tido AVP a sostene MEP den 
asunto aki, pasobra pa deca- 
das ta e mesun grupo di pod- 
er financiero ta maneha e dos 
partidonan grandi aki. 


El a agrega cu aworaki cu tur 
dos partido ta sostene esaki 
pasobra tin un grupo di poder 
financiero cu ta para patras cu 
ta pendiente pa haya e acu- 
erdo aki. “Esey ta sumamente 
tristo, cu na final di cuenta e 
interes di pueblo no ta con- 
ta,” el a bisa. 
Durante e conferencia di 
prensa, Sr. Lampe a referi na 
e caso di ex-Minister Pleni- 
potenciario, Guilfred Besaril. 
Segun el a indica, Sr. Ricardo 
Croes tabata en realidad e 
prome cu a denuncia e caso 
Besaril y eynan e bala cum- 
insa lora. El a recorda ora cu 
Arubahuis a informa Prome 
Minister di e situacion y 
Prome Minister a keda keto y 
a pone Sr. Besaril back ariba 


lista di MEP, sabiendo tur e 
acusacionnan cu tabatin den 
su contra. 


Lampe a remarca cu Sr. 
Croes ta e persona cu a trece 
den luz publico tur loke ta- 
bata tuma luga na Arubahuis 
cu placa di pueblo, y asina 
mes cu Sr. Croes a trece tur e 
informacion aki padilanti den 
prensa, Sr. Besaril a bolbe 
wordo nombra door di gobi- 
erno MEP-Raiz como Minis- 
ter Plenipotenciario te ora cu 
mas informacion a cuminsa 
sali na cla y presion a cum- 
insa subi y despues a pidie pa 
tuma su retiro. 


“Aki nos ta mira un minister 
cu ta apoderado di Minister 
President, pero ta minister 
ta carga e responsabilidad 
ministerial pa Sr. Besaril y el 
a tapa pa Sr. Besaril te unda 
cu no tabata por. Y aworaki 
a keda comproba den corte 
loke a pasa cu placa di pueblo 
y no tin consecuencia pe- 
nal, pasobra eynan atrobe tin 
manera un acuerdo pa lag’e te 
eynan cu minister president. 
Na final di cuenta, Minister 
President ta esun co-respon- 
sable pa loke a tuma luga,” el 
a resalta. 

Loke no ta skirbi... 
Den piedra... 


No mester bisa cu e situacion politico na Merca 
no ta importante pa nos. E pais cu, segun nan 
propio concepto ta e ehemplo di democracia cu 
otronan mester sigui, ta dunando muestra di 
fayo den nan sistema di gobernacion. E fayonan 
ey no necesariamente ta significa cu na otro pais 
cu ta maneha un sistema di democracia repre- 
sentativo, cu eleccion liber pa elegi gobierno, 
nan ta maneha nan sistema na un nivel inferior 
na esun Mericano, al contrario. Ta bin resulta cu 
tin varios asunto cu ta mihor regla den otro pais, 
por ehemplo na Europa. 


Por ehemplo, e pleito interminable dentro di 
partido Republicano cu tin mayoria den e ca- 
mara inferior (House of Representatives), cu a 
conduci na un paralizacion di labor parlamen- 
tario pa varios siman pasobra si no tin un lider 
(Speaker) no por trece ningun propuesta na vo- 
tacion. Nan no tin un presidente suplente anto? 
E cos ey no ta bay asina cerca nan; na cualkier 
otro pais lo bo supone cu tin regla cu ta stipula 
con ta garantiza avance di trabao parlamentario, 
tambe ora e lider di parlamento ta ausente. Y pa- 
kico esaki no ta regla anto? Esey ta e pregunta 
cu hopi hende ta haci na e pais mes, pero tambe 
hende den exterior cu ta sigui e sucesonan na 
Washington cu interes. E contesta ta cu ‘no tur 
cos mester ta skirbi den piedra’, tin asunto cu 
tempo a traha constitucion tabata parce e autor- 
nan di e documento algo masha logico cu no lo 
topa cu problema, pues pakico anto describi esey 
den ley? Esey ta bay bon te yega e dia cu tin hen- 
de cu ta reta e sistema legal y ta haci e pregunta: 
“Y unda esey ta skirbi? Ningun caminda, toch?” 
Y acto seguido nan ta dal bay cu loke nan tabatin 
pensa di haci. Asina por ehemplo den House un 
parlamentario cu ta desea di bira speaker y mes- 
ter e votonan di su partido pa e yega na mayo- 
ria den e plenario, ta traha regla al instante cu 
su propio partidarionan cu mester ta posible cu 
un solo representante por entrega un mocion pa 
baha e Speaker. Kier men cu no tin regla fiho 
pa eleccion y nombramento di e lider di e sala 
inferior, pero ta depende di e idea loco di e mo- 
mento pa defini con cos lo bay? Si, y esaki ta 
e consecuencia di un sistema unda ta conta cu 
niun dia lo tin hende cu ta bay propone algo asi- 
na, di manera cu no ta necesario pa pa regla esey 
den ley. Ata e pais mas poderoso di mundo cu un 
parlamento paraliza... 


Nos por bisa anto cu tin asunto cu cerca nos ta 
mihor regla cu na Merca? Si, den e asunto par- 
ticular aki nos no mester preocupa tanto cu un 


dia un hende ta haci e pregunta menciona aki 
riba, ta unda e cos ey ta skirbi. Esey ta motibo di 
hubilo, cu por fin nos a descubri algo cu cerca 
nos ta funciona mihor? Nos lo tuma un posicion 
mas reserva den esey, pasobra nunca ta posible 
pa preveni tur malo a traves di ley. Ta traha ley pa 
asunto unda ta resulta absolutamente necesario 
pa traha ley, pasobra no por regla o mehora un 
situacion cu otro recurso. Por combati un cierto 
asunto cu recurso manera informacion na ciu- 
dadania, o a traves di financia proyecto special pa 
logra e situacion desea o mehora; despues ta bay 
pensa riba traha ley. 


Sin embargo, si no tur cos ta regla den ley, o 
no suficientemente bon, kico ta e momento pa 
tuma accion? Un ehemplo di nos propio pais. 
Tempo cu a traha nos Constitucion, esnan en- 
carga cu e texto no a pensa cu algun dia nos ta 
hinca cu e berguenza di un politico condena pa 
huez pa delito cometi den su funcion, y cu por 
sinta hari na grandi den parlamento, pasobra e 
tin e ‘sagrado derecho’ di sinta eynan. Ta berdad, 
estrictamente mira, esey ta permiti. Pero nos tin 
e situacion actual, unda gran parti di opinion pu- 
blico ta haya cu esey no por, e ta un berguenza 
pa e pais. Constitucion ta bisa cu por prohibi un 
parlamentario pa eherce su funcion solamente 
si e keda condena irevocablemente na un cas- 
tigo di por lo menos un aña. Manera bisa caba, 
nunca a pensa cu nos lo ta den e epoca actual 
di caso penal contra varios (ex)ministro, pero cu 
awor ta conta cu e repudio di mayoria di pueblo, 
esey ta nos impresion, cu lo apoya un cambio di 
ley pa nos no mester keda pasa den e situacion 
aki mas. Talvez esnan cu a traha e Constitucion 
a pensa cu cualkier persona lo sinti demasiado 
berguenza pa bay sinta den parlamento den 
un situacion asina, pero awor nos por mira cu 
tin hende cu no tin e berguenza ey y lo puntra 
“unda e ta skirbi anto?”... Talvez den esaki nos ta 
demasiado ‘naief’ cu nos ta kere cu tin norma di 
decencia y berguenza cu ta haci cu loke ta poni 
den ley ta menos relevante pasobra ‘cos no ta 
yega asina leu’. 


Ta resulta awor cu e piedra den cual a skirbi e 
parti aki di Constitucion no ta suficiente duro pa 
para hende cu ta mustra di tin un astucia nunca 
pensa di reta loke gran parti di comunidad ta 
mira como moralmente rechazable. E pregun- 
ta ta ken ta bay maneha e herment huridico pa 
pone den piedra nobo loke awe ta resulta nec- 
esario: suspension automatico na momento di 
keda acusa penalmente. Algun voluntario? 

Minister Geoffrey Wever 
A inicia cu trabao di instala luznan nobo den Caya pa eleva siguridad den 
Caya F. Betico Croes 


Diamars 24 di october 
DOW 
a 
inicia 
cu 
e 
proyecto instalacion di 
luznan nobo y adicional 
den Caya Betico F. Croes. 
E instalacion ta inclui 
50 
palo 
di 
luz 
nobo 
reemplazando 
esnan 
existente 
y 
cu 
no 
ta 
funciona debidamente. 


Minister 
di 
Asuntonan 
Economico, 
Sr. 
Geoffrey 
Wever, ta contento di mira 
e inicio di proyecto di 
iluminacion, 
mirando 
cu 
esaki tin basta tempo den 
planificacion. E mandatario 
a splica cu e proyecto di 
revitalisacion di Oranjestad 
ta 
consisti 
di 
diferente 


proyectonan cu hunto mester 
trece un impacto positivo den 
centro di ciudad. Pa ambos 
San Nicolas y Oranjestad, 
iluminacion y seguridad ta 
importante pa cual a escohe 
pa atende cu e reto aki 
inmediatamente. 


Pa atende cu e aspecto di 
seguridad pa hasi caya Betico 
F. Croes mas atractivo anochi, 
a haci un inversion di mas di 
60 mil florin pa iluminacion. 


Fuera di iluminacion, tin otro 
proyectonan di infrastructura 
plania y tambe den ehecucion. 
Un ehempel di esaki ta e 


proyecto di Wilhelminastraat 
y 
Columbusstraat, 
cual 
pronto – finalmente – lo 
termina., e projecto aki ta 
atende cu accesibilidad, crea 
mas espacio publico, facilidad 
di 
permiso 
pa 
precario, 
percura pa mas limpiesa y 
expansion di parkeo, cu tin 
e meta principal di drecha e 
atmosfera empresarial den 
ezarea. 
Minister Wever ta indica di 
ta na altura cu tin diferente 
reto pa atende cu nan den e 
cuadro di revitalisacion den e 
area, y cu esaki tin su debido 
atencion. Ta trahando duro cu 
diferente gruponan envolvi 


pa atende cu proyectonan 
realisabel 
a 
corto 
plaso, 
mientras ta preparando pa e 
proyectonan mas duradero y 
a largo plaso. 


Colaboracion entre sector 
priva y gobierno ta keda 
esencial 
den 
realisa 
un 
centro di ciudad revitalisa, 
cu 
destinacion 
pa 
haci 
Oranjestad un centro di 
gastronomia y vivienda. E 
mandatario ta gradici tur 
esnan envolvi pa nan esfuerso, 
y e comerciantenan pa nan 
pasenshi y comprension. 


FAVI ta bay cumpli 50 aña y ta bay realisa fundraising pa sigui cu nan 
proyectonan 


FAVI ta yuda y guia e per- 
sonanan cu ta ciego y cu 
limitacion di bista, cu e 
meta pa contribui na nan 
alegria di bida. Alegria di 
bida ta nifica, saca e per- 
sona for di su isolacion 
pa e por biba un bida mas 
alegre, pa nan tin contac- 
to social y pa bida por tin 
sentido. 


FAVI su funcion ta pa brinda 
guia na mucha entre 0 te cu 
18 aña cu tin problema cu 
bista, tambe nan taguia e do- 
centenan, e mayornan y otro 
educadornan na scol, pues 
den ramo di educacion nan 
ta percura pa ofrece infor- 
macion tocante problema di 
bista. Ademas, nan ta guia e 
mucha den cualkier scol cu e 
mucha aplica p’e. 


Na aña 2024 Fundacion Aru- 
bano pa esnan Visualmente 
Incapacita (FAVI) ta cumpli 
50 aña brindando servicio na 
e comunidad di Aruba, pero 
muy en particular e perso- 
nanan cu limitacion di bista 
den nos comunidad. 
Pa nos por celebra 50 aña de 
existencia cu nos clientenan, 
boluntario, trahado y comu- 
nidad nos ta organisando un 


fundraising Bingo. 


Meta di e Bingo ta pa logra 
bende 3000 ticket pa: 
Recauda fondo pa cu nos cel- 
ebracion di 50 aña. 
Celebra esaki cu nos comu- 
nidad den un forma familiar. 
Trece nos Fundacion mas 
cerca di comunidad. 
Keda informa nos comuni- 
dad tocante di e servicionan 
di FAVI. 


Bingo ta bay ta presenta door 
di Bingo Aruba diasabra 25 
november 2023 pa 7pm y ta 
bay ser transmiti na diferente 
medionan di comunicacion y 
rednan social. 


Den Bingo ta bay tin 10 wega 
cu diferente premionan, pa e 
motibo aki nan ta invita tur 
fiel hungado di Bingo, fami- 
anan di FAVI, comunidad 


completo forma nan grupo 
y pasa un diasabra agradabel 
hungando Bingo cu FAVI y 
asina aportando na un bon 
causa cu chens di gana hopi 
premio. 


FAVI kier a gradici tur nan 
sponsernan cu ta contribuy- 
endo na nan Fundraising 
Bingo. Sin boso ayudo e Bin- 
go aki no lo bira un realidad. 


salud a7 


Diahuebs 26 OctOber 2023 
Merca: 
cifra di abortus a aumenta despues cu a implementa restriccionnan 


(AP)—E cantidad total di 
abortus provee den Merca 
a aumenta un tiki den e 12 
luna despues cu estadonan 
a cuminsa implementa 
prohibicion riba esaki du- 
rante embaraso, segun un 
encuesta nobo a descubri. 


E rapport cu a ser publica 
e siman aki for di Society 
of Family Planning, cual ta 
aboga pa acceso na abortus, a 
mustra cu e cifra a bay na casi 
cero den estadonan cu e pro- 
hibicion mas streng—pero a 
aumenta tur otro caminda, 
specialmente den estadonan 
cerca di esnan cu prohibi- 
cion. E averahenan mensual 
for di juli 2022 te juni 2023 
tabata aproximadamente 200 
mas halto compara cu na mei 
y juni 2022. 


E cambionan aki ta refleha e 
cambionan grandi despues cu 
e Corte Supremo Mericano 
a duna su huicio riba Dobbs 
v. Jackson Women’s Health 


Organization, cual a anula e 
huicio di Roe v. Wade di aña 
1973 cu a haci abortus legal 
nacionalmente. Desde aña 
pasa, mayoria estadonan Re- 
publicano a impone restric- 
cion, mientras cu estadonan 
Democratico a extende pro- 
teccion pa esnan for di otro 
estado cu ta buscando abor- 
tus. 


“E decision di Dobbs a bira 
acceso na abortus riba su 
cabes,” manera Alison Nor- 
ris, co-presidente di e estu- 
dio, conoci como WeCount, 
a bisa. “E hecho cu abortus 
a aumenta den e ultimo aña 
ta mustra kico ta pasa ora ac- 
ceso na abortus ser mehora, 
y necesidadnan ser cumpli.” 
Pero el a nota cu prohibicion 
ta haci acceso mas dificil—y 
tin biaha imposibel—pa al- 
gun persona. 


Mientras tanto, un grupo an- 
ti-abortus a celebra cu e can- 
tidad a reduci den estadonan 


cu prohibicion estricto, cual 
a conta pa un reduccion di 
casi 115.000. Prohibicion riba 
abortus y restriccionnan ta 
enfrenta retonan den corte 
constantemente, y huesnan 
mester pospone algun di nan. 
Actualmente, leynan ta ser 
imponi den 14 estado cu ta 
prohibicion abortus durante 
embaraso, cu excepcionnan 
limita, y dos mas cu ta pro- 
hibi esaki despues cu por 


detecta actividad cardiaco di 
e foetus—usualmente rond 
seis siman di edad gestacional 
y prome cu hopi hende muhe 
realisa cu nan ta na estado. 


En general, abortus provee pa 
clinica-, hospital- y oficinan- 
an medico a aumenta pa casi 
200 pa luna nacionalmente 
for di juli 2022 te juni 2023 
compara cu mei y juni 2022. 
E cantidad no ta refleha abor- 


tus obteni pafo di e sistema 
medico—manera por medio 
di obtene pildo for di amigo. 
E data tampoco ta conta pa 
variacion periodico den abor- 
tus, cual sa tuma luga durante 
temporada di lente. 


E estadonan cu aumentonan 
mas grandi ta inclui Illinois, 
California y New Mexico, 
unda gobierno di estado ta 
controla pa Democraticonan. 
Pero tambe entre nan ta Flor- 
ida y North Carolina, unda 
restriccionnan a ser imple- 
menta desde e huicio riba 
Dobbs. Na Florida, abortus 
ta prohibi despues di 15 si- 
man di embaraso—y e por 
conta pa seis siman bao di 
un ley nobo cu no lo ser im- 
pone tanten cu no tin huicio 
cu ta contradec’e. Y na North 
Carolina, un prohibicion riba 
abortus despues di 12 siman 
a drenta den efecto na juli. E 
estadonan ainda tin mas ac- 
ceso legal compara cu mayo- 
ria den sureste. 


Lansamento di Prelum su plataforma digital pa cuido di primera liña na 
Aruba 


Dialuna anochi a tuma 
luga e lansamento di e E- 
learning platform pa cui- 
do. Durante e anochi aki 
HAVA 
conhuntamente 
cu Prelum den coopera- 
cion cu AZV y Ministerio 
di Salud Publico a lansa e 
plataforma di e-learning. 


E meta di e plataforma aki 
ta pa ofrece diferente “mod- 
ules” den cual experticio y 
conocemento lo wordo ofre- 
ci na profesionalnan di cuido 
(beroepsbeoefenaren) 
na 
un manera digital. E prome 
grupo di dunadonan di cui- 
do cu lo cuminsa haci uso 
di e Plataforma aki ta e du- 
nadonan di cuido di primera 
liña na Aruba (dokternan di 
cas). Den futuro lo expande 
pa otro grupo di profesional- 


nan di cuido. 


Minister Oduber ta continua 
cu e desaroyo y colaboracion 
cu partnernan pa asina intro- 
duci “module” di cuido pan 
nos dokternan di cas ta yuda 
e dokternan di cas y den fu- 
turo otro profesionalnan den 
cuido pa mantene nan cono- 
cemento “up to date” y al- 
abes cumpli cu e rekisitonan 
di instituto di calidad y asina 
mantene nan e registracion 
den AruBIG. Y asina sigui 
ofrece un cuido di calidad na 
nos hendenan. 
Ministerio ta mantene su vi- 
sion pa reforsa cuido di prim- 
era liña na Aruba conforme e 
“zorgakkoord”. Ofreciendo 
accesibilidad na e plataforma 
digital aki ta crucial pa man- 


tene e educacion di salub- 
ridad alcansabel, efectivo, ac- 
cesibel y pagabel na Aruba. 
Minister Sr. Dangui Oduber 


ta gradici tur e partnernan 
cu a haci e proyecto aki po- 
sibel: AZV, HAVA y Instituto 
di Calidad pa nan esfuerso y 
dedicacion na e proyecto di 


Prelum. 


Hunto nos a duna haci un 
paso importante den direcci- 
on pa un miho cuido di salud 

Cft: “Hancra e mehoracion” 


Colegio Ehecutivo di Bo- 
neiro ta enfrenta e tarea 
importante di integra e 
mehoracionnan 
realisa 
riba tereno di maneho fi- 
nanciero structuralmente 
dentro di organisacion di e 
entidad publico. Riba esey 
Colegio di supervision fi- 
nanciero di Boneiro, Saba 
y Sint Eustatius (Cft) a 
enfatisa den su combersa- 
cion cu Colegio Ehecutivo 
di Boneiro. Refuerso di 
poder di ehecucion ta un 
tema crucial den esey. 


Boneiro a tuma algun paso 


importante den e ultimo 
añanan pa mehora maneho 
financiero. E esfuersonan di e 
entidad publico a keda corona 
na cuminsamento di e aña aki 
cu un declaracion aprobato- 
rio di accountant di e cuenta 
anual corespondiente na aña 
presupuestario 2022. Cft a 
anima Colegio Ehecutivo pa 
reforsa e funcion financiero 
den ful e organisacion pa ga- 
rantisa mantencion di e de- 
claracion aprobatorio. 


Akinan Cft a expresa su preo- 
cupacion pa e limitacionnan 
den e poder di ehecucion di 


e entidad publico. E limi- 
tacionnan ey ta refleha tambe 
den ehecucion di presupues- 
to di 2023. E cifranan di reali- 
sacion di prome semester di 


2023 ta mustra cu Boneiro ta 
bayendo un biaha mas pa un 
surplus, mientras cu e presu- 
puesto aproba tin un deficit 
como punta di salida pa 2023. 


Proyecto presupuestario pa 
2024 
Cft a trata tambe e proyecto 
presupuestario pa 2024 cu 
Colegio Ehecutivo. Cft a 
observa cu satisfaccion cu 
Boneiro, despues di varios 
aña presupuestando deficit, a 
presenta un presupuesto plu- 
rianual balansa. 


Den opinion di Cft, e forma 


con Boneiro ta calcula onder- 
stand special (bijzondere uit- 
kering) den e presupuesto ta 
sigui ta un punto importante 
di atencion. Boneiro ta inclui 
solamente onderstand special 
structural den e presupuesto 
y door di esaki e presupuesto 
no ta ofrece un imagen ex- 
acto di tamaño real di e pre- 
supuesto. Esey no solamente 
ta limita capacidad di e pre- 
supuesto pa duna direccion, 
sino tambe e funcion pa fi- 
hamento di cuadro door di 
Conseho Insular na momen- 
to di aproba e presupuesto. 


Partido di Suzanne Römer ta responde na OM su decision di no procesa 


(CuraçaoChronicle) 
- 
Partido PIN (Partij voor 
de Inovashon Nashonal) 
lidera pa Suzanne a reac- 
ciona fuertemente despu- 
es di Ministerio Publico 
(OM) su anuncio publico 
di no procesa criminal- 
mente su persona. Segun e 
Ministerio Publico, aunke 
e tabata culpabel den aña 
2015 di no reporta fun- 
cionnan secundario ora 
cu el a bira minister y di 
a altera documentonan 
di Camara di Comercio 
pa sconde nan, procesa su 
persona 
criminalmente 


no ta un oportunidad ac- 
tualmente. 


Segun PIN, no tin rason va- 
lido pakico pa e Ministerio 
Publico procesa su persona 
despues di 3 aña di inves- 
tigacion. Sinembargo, den 
un comunicado di prensa, e 
Ministerio Publico a bisa cu 
mirando e tempo cu a pasa 
den e caso aki y e importan- 
cia actual reduci di e proceso, 
a dicidi pa retira e caso y no 
sigui cu e persecucion. 


Pa clarifica, e partido ta se- 
ñala cu e ex oficial di for- 


macion gubernamental na e 
momento tabatin un bista die 
actividadnan den cual Su- 
zanne tabata involucra y no 
a haci remarca cu e mester a 
preocupa pa algo. Sinembar- 
go, PIN no a informa cu e ex 
formador no tabata altanto cu 
Römer, ora cu el a bira Min- 
ister di Trafico, Transport y 
Plan di Espacio, ainda tabata 
registra como director di 
Blue Liaison Real Estate. El 
a solamente kita su nomber 
for di e registro di Camara 
di Comercio den ocotber di 
aña 2015, pero a indica cu el a 
haci esaki den October di aña 


2014, creando e aparencia cu 
el a kita su nomber prome cu 
el a bira minister. 


Segun PIN, Römer a trans- 
feri su bienes den aña 2013, y 
e directornan di e compania, 
no Römer mes, a nenga di 
kita su nomber for di e regis- 
tro te algun luna despues cu el 
a bira minister den aña 2015. 
E partido lidera pa Römer a 
declara cu no tin nada mas di 
e avalancha di acusacion cu 
a trece dilante den su con- 
tra, specialmente di parti di 
e oposicion politico fordi aña 
2017 te cu aña 2020. 


Rekisitonan estricto pa prestamonan na paisnan CAS 


di e seccion di declara- 
cion breve di Reino den 
e programa di eleccion 
titula “Tempo pa Recu- 
peracion’, 
presenta 
pa 
Pieter Omtzigt, lider di e 
partido nobo New Social 
Contract. 


E partido tin e meta di for- 
talece e condicionnan pa bon 
gobernacion riba e islanan y 
“acelera” e medidanan pro- 
poni pa e Comision Thodé 
pa siguridad social den Hu- 
landa Caribense. 


Omtzigt a nota cu nan ta 
sinti un conexion special cu 
e paisnan autonomo di Cor- 
sou, Aruba y Sint Maarten 
dentro di Reino Hulandes di 
mesun manera cu e islanan 
Saba, Sint Eustatius y Bo- 
naire, formando Hulanda di 
Caribe. 


Sinembargo, 
e 
gobierno 
mester comparti responsabi- 
lidad pa e regionnan aki, cual 
ta afecta severamente pa e 
inflacion y cambio di clima, 
mas cu otro camindanan. 


Esaki no ta trata solamente 
provee asistencia financiero 
sino tambe fortalece e condi- 
cionnan pa bon gobernacion 
y ofrece sosten den crea un 
modelo economico sosteni- 
bel. Rekisitonan estricto lo 
ser imponi na momento di 
presta placa. 


Un rsponsabilidad special 
ta aplica na e islanan di Hu- 
landa Caribense. Un gran 
cantidad di residente ta biba 
den pobresa. Den linea cu e 
conclusionnan di e Ombuds- 
man Nacional y e Comision 
Thodé, medidanan pa sigu- 
ridad social na Saba, Boneiro 


y Sint Eustatius mester ser 
apresura. 


“Nos kier asisti e islanan cu 
nan “siguridad di existencia” 
pa medio di proactivamente 
atende e cambio di clima. 
Atencion special ta ser duna 
na e espacio y e proteccion 
di e mundo unico bao awa. 
Segun NSC, biaha for di 
Hulanda na Caribe lo bira 
hopi mas caro pa motibo cu 
e partido kier VAT riba pas- 
ashinan, un impuesto di avia- 
cion y un impuesto indepen- 
diente di biahe pa vuelonan 
intercontinental,” Omtzigt a 
splica. 


(CuraçaoChronicle) 
- 
Rekisitonan “estricto” lo 
ser imponi riba prestamo- 


nan pa Curaçao, Aruba y 
Sint Maarten. Esaki ta e 
declaracion mas notabel 

DENK ta describi Geert Wilder encarcela den programa di eleccion 


(NLTimes)—Geert Wilder 
tin un luga principan den 
e programa di eleccion 
di partido DENK cu a 
ser publica diamars. Riba 
pagina cuatro di e docu- 
mento, e lider di PVV a 
ser describi como encar- 
cela cu e texto: severa- 
mente castiga odio contra 
Musulman. E mensahe ta 
parti di e dies “denkers” 
cortico, cu cual DENK ta 
habri e programa di elec- 
cion. Un otro imagen ta di 
un adulto persiguiendo un 
mucha cu e texto: castra 
pedofilnan kimicamente, 
pakico no? 


Otro posicionnan ta in- 
clui haci compras pagabel 
atrobe, haci vivienda accesi- 
bel, y pa vehiculonan no ta 
“cash cow”*. DENK tambe 


ta kere cu e rey mester paga 
impuesto y cu ciudadanonan 
no mester haya impuesto adi- 
cional ora ta trata di cosnan 


manera carni, sucu of plastic. 


Den e programa titula “Nu is 
het moment,” DENK ta skir- 


bi cu e kier prohibi Zwarte 
Piet legalmente, aumenta e 
boet maximo pa ofensanan 
di discriminacion for di 9.000 


pa 22.500 euro y pa e Famia 
Real paga 500 miyon euro 
“cu nan a gana for di e com- 
ercio y sclavitud di hende.” 


Pa hobennan, e partido kier 
compensacion completo pa 
e debe di estudio pa e “gen- 
eracion sin suerte” y pa e in- 
teres riba debe di estudio ser 
cambia pa 0%. Den e mer- 
cado di vivienda, e partido 
kier stimula asociacionnan di 
vivienda y limita aumento di 
huur. DENK kier Hulanda 
reconoce e estado Palestino 
y ta propone un tribunal di 
Israel “pa procesa esnan re- 
sponsabel pa crimennan con- 
tra e Palestinonan.” 


E partido ta asumi cu e lo tin 
“un presupuesto balansa” pa 
su plannan y lo tin e plannan 
calcula pa CPB. 


Parlamentarionan Hulandes ta nenga pa inclui rey den proceso di 
formacion di gabinete 


(NLTimes)—E rey no lo 
ser envolvi den e forma- 
cion di un gabinete nobo. 
Un propuesta di partido 
CDA, SGP, ChristenUnie 
y BBB pa incluy’e den e 
proceso di formacion di 
e gabinete nobo a ser re- 
chasa diamars pa Tweede 
Kamer. 


VVD a rechasa e propuesta. 
Mientras e partido ta gener- 
almente receptivo pa e idea, 
e kier investiga prome su 
consecuencianan den futuro, 
segun Parlamentario di VVD 
Ingrid Michon-Derkzen. Na 
e “oportunidad mas pronto”, 
e lo pidi pa un “analisis de- 
taya” riba e asunto. 


E parlamentarionan no tabata 
satisfecho cu e fase explor- 
atorio di e formacion. Esaki 
ta e periodo di dos siman en- 
tre e eleccion y e inaugura- 
cion di e miembronan nobo 
di Tweede Kamer. Pa salba 
tempo, un “consehero” a ser 
introduci. Nan rol tabata pa 
reuni cu lidernan di partido 
y discuti nan bistanan riba e 


resultadonan di eleccion, pa 
asina mapa e posibilidad pa 
un coalicion nobo. 
Pero discusionnan a bay 
robes despues di e ultimo 
eleccion na 2021, ora a pun- 
tra dos consehero pa haya 
un caminda pa un coalicion. 
Esaki a pasa pasobra D66 a 
pusha pa apunta un hende 
siguiendo nan victoria den e 
eleccion. Ademas, e dos po- 
liticonan selecta, Annemarie 
Jorritsma (VVD) y Kajsa Ol- 
longren (D66), ambos tabata 
politicamente activo. 


E combersacionnan a cambia 
pa e contenido di un trato, y e 
personal envolvi. Por ehem- 
pel, tabatin discusion di haya 
un “posicion otro caminda” 
pa Pieter Omtzigt, e parla- 
mentario “dificil” cu tabata 
cu CDA. E descripcionnan ey 
a ser skirbi den e notanan di 
Ollongren, cual a ser captura 
riba camara pa un fotografo 
di ANP. Esaki a resulta den 
un crisis di confiansa dentro 
di Binnenhof. 


Aunke e rey no lo regresa, 


Tweede Kamer a adopta otro 
cambio pa haci e proceso di 
formacion mas facil. Un plan 
pa D66 y GroenLinks-PvdA 
a gana un voto di mayoria, 
cual lo por duna e partido 
mas grandi pa apunta un per- 
sona como un consehero di 


formacion. Esaki mester ta 
un persona cu tin un “dis- 
tancia for di politica diario” y 
nan apuntamento mester tin 
aporte amplio den Tweede 
Kamer. 


Tweede Kamer tambe lo bay 


den acuerdo riba terminonan 
claro pa consehero cu e tarea 
di trece e acuerdo di coalicion 
mas cerca. E termino por ta 
seis of ocho siman, por ehem- 
pel. Un bes e termino vence, 
e progreso lo ser considera 
den un debate parlamentario. 

A asesina un ‘narco-influencer’ na Chile den pleno via publico 


(Infobae) - Den oranan di 
mainta di dialuna ultimo, 
un asesinato den pleno 
via publico a causa con- 
mocion di e bisiñanan di 
e comuna Chileno Padre 
Hurtado. 


Dos homber a intercepta 
Sabrina Duran Montero y 
a tir’e pa mata por lo menos 
ocho biaha. E delincuentenan 
tambe a bay cu su auto, cu 
despues a ser haya mientras 
e tabata kimando na otro co- 
muna. E muhe a fayece den e 
mesun luga benta riba vloer. 


Aunke el a ser hiba hasta un 
centro asistencial, no tabatin 
mas pa haci pe. E homber- 
nan no solamente a tir’e, sino 
cu tambe un di nan a baha 
for di auto y a tir’e back. Ina 
manera tabata conoci, tabata 
registra antecedentenan pa 
omision di delito di horta- 


mento di auto, hortamento di 
acesorionan di auto y micro- 
trafico. “E tabata cumpliendo 
un castigo di 3 aña y un dia di 
libertad cu vigilancia,” e fiscal 
Pablo Sabaj a sigura. 


E muhe a sali for di prison 
un luna atras. Di acuerdo cu 
Polis di Investigacion, Duran 
Montero tabata lider di un 
grupo di e cual su ruman- 
nan tambe ta participa. Den e 
detencion a participa cerca di 
un centenar di detective, na 
su cas a haya casi 10.000 dol- 
lar cash, varios tipo di droga 
y camaranan di siguridad, 
den caso cu Polis lo yega. Ina 
a purba di huy a traves di un 
bentana, pero igualmente el a 
ser deteni. 
Ta investiga si e asesinato 


di e muhe ta un ahuste di 
cuenta di parti di un grupo 
rival unda el a ser intercepta 
pa suhetonan desconoci cu 
a horta su auto. “Awor, debi 
na antecedentenan penal cu 
e tabatin, nos ta ampliando 
e campo di investigacion pa 
por determina si ta existi otro 
motibo pa e hecho aki.” 


Sabrina Duran tabatin 24 
aña y tabata conoci como un 
“narco-influencer,” e tabatin 
un cuenta riba e red social 
Tik Tok unda tabatin 355 mil 
siguido, cu a laga tras casi 9 
miyon likes y tabata upload 
videonan bailando of pur- 
bando productonan cu e ta- 
bata ricibi. Varios di e registro 
ta coresponde na e dianan cu 
e tabata den prison. 


Argentina: Patricia Bullrich a anuncia cu ta bay apoya Javier Milei den 
segunda buelta electoral 


(NTN24) 
- 
Candidato 
di partido Juntos por el 
Cambio Patricia Bullrich 
a anuncia ayera diaranson 
cu den segundo buelta di 
eleccion presidencial di 
Argentina e ta bay apoya 
Javier Milei. 


“Mester uni forsa pa un ob- 
hetivo superior,” Bullrich a 
sigura durante un conferen- 
cia di prensa. 
Bullrich a manifesta cu e pais 
mester di un cambio y cu Ar- 
gentina “no por ta neutral” pa 
e posibilidad di continuacion 
di gobierno di Alberto Fer- 
nandez cu Sergio Massa. 


“For di 20 aña caba Cristina 


Fernandez de Kircher, Alber- 
to Fernandez y Sergio Massa 
a hinca nos den decadencia 
aki,” Bullrich ken a keda den 
e di tres luga den e prome 
buelta diadomingo ultimo a 


sostene. 
E lider di Juntos por el Cam- 
bio a insisti cu solamente 
mediante un pais “sin popu- 
lismo, Argentina por bay di- 
lanti.” 


Argentina no por biba un 
ciclo nobo Kirchnerista cu 
Sergio Massa. Esey ta implica 
un etapa historico nobo bao 
dominio di un populismo 
corupto,” Bullrich a mani- 


festa. Tambe el a referi na in- 
tercambio di opinion reciente 
cu Milei durante e campaña 
pa e prome buelta unda a in- 
clui hasta un demanda. “Nos 
ta pordona otro, pasobra e pa- 
tria ta den wega.” 


Igualmente a aclaria cu su 
apoyo na Milei ta na duna 
titulo personal pa loke otro- 
nan miembro di coalicion 
cu a acompañ’e den e prome 
buelta ta liber di tuma un ca- 
minda diferente. E politico 
a pronuncia tres dia despues 
cu a keda den e di tres luga 
di eleccion di diadomingo ul- 
timo cu 23.893% di voto cu a 
lag’e sin e posibilidad di bay 
na e di dos buelta. 


Colombia: A condena ex-funcionario di Uribe pa trafico di influencia 


(EFE) - Husticia Colom- 
biano a condena na mas 
di cinco aña di prison ex- 
secretario di Presidencia, 
Bernardo Moreno Ville- 
gas, pa delitonan di traf- 
ico di influencia durante 
Gobierno di Alvaro Uribe 
(2002-2010), segun Fiscalia 
a informa diamars ultimo. 


Sala Special di Prome In- 
stancia di Corte Supremo di 
Husticia a haya Moreno re- 
sponsabel di delito di trafico 
di influencia y a condenel’e 
na un castigo di cinco aña y 
shete luna di prizon, e pago 
di un multa y inhabilitacion 
pa eherce funcion publico pa 
82 luna. 


Ademas, den e veredicto a 
nenga e beneficio di deten- 


cion domiciliario pa lo cual 
a dicta orden di captura con- 
tra Moreno. Segun Fiscalia, 


Moreno, como director di 
Departamento 
Administra- 
tivo di Presidencia (Dapre) 


entre juli 2004 y augustus 
2010, a probecha su funcion 
pa reuni cu e congresista na 
e momento ey Yidis Medina 
Padilla, pa asina ey logra su 
apoyo pa aprobacion di un 
ley cu tabata permiti reelec- 
cion presidencial. 


Den investigacion por a com- 
proba cu ambos a acorda cu 
na cambio di apoya e reelec- 
cion, Medina Padilla a ob- 
tene nombramento laboral pa 
varios persona cu a ser coloca 
na varios entidadnan publico. 
Asina mes Moreno a influ- 
encia di manera ilegal cinco 
funcionario publico pa con- 
cretisa e nombramento. 


Na 2005 Uribe a logra aproba 
reeleccion presidencial inme- 
diato, algo cu Constitucion 


Colombiano no tabata con- 
templa y cu a permiti keda 
den poder pa dos mandato 
consecutivo. 
Pero esaki no ta e prome con- 
dena cu Moreno ta haya pa 
hechonan di corupcion ora e 
tabata fungi como secretario 
di Presidencia. 


27 di februari 2015, Moreno 
y ex-hefe di central di inteli- 
gencia di Colombia, Maria 
del Pilar Hurtado a ser haya 
responsabel di varios delito 
pa Sala Penal di Corte Supre- 
mo di Husticia. 
Moreno e tempo ey a ser de- 
clara culpabel di varios delito 
como abuso di funcion pu- 
blico y abuso di autoridad pa 
actonan arbitrario y no husto. 

Gruponan ambientalista ta rechasa mineria den lama profundo 


(AP) 
— 
Gruponan 
ambientalista ayera a pidi 
un moratorium urgente riba 
mineria den lama profundo 
prome cu un reunion na 
Jamaica di un cuerpo di 
ONU cu ambientalistanan ta 
teme pronto ta bay autorisa 
e prome licencia pa cosecha 
mineralnan for di fondo di 
lama. 


Mas cu 20 pais a haci un yamado 
pa un prohibicion of moratorium 
riba mineria den lama profundo 
prome cu apertura dialuna di 
un reunion di casi dos siman 
di e conseho di Autoridad 
Internacional 
di 
Fondo 
di 
Lama di ONU. Companianan 
incluyendo Samsung y BMW 
tambe a priminti di evita di usa 
mineralnan mina for di fondo di 
lama. 


“Mineria di lama ta un di e 
asuntonan 
ambiental 
clave 
di nos epoca, y esaki pasobra 
e fondo di lama ta entre e 
ultimo areanan pristino di nos 
planeta,” segun Sofia Tsenikli, 


di Coalicion pa Conservacion 
di Fondo di Lama, un aliansa 
di gruponan ambiental basa na 
Hulanda. 
E desaroyo di tecnologianan 
di energia limpi incluyendo 
vehiculo electrico, panel solar y 
turbina di biento ta impulsando 
demanda pa metalnan manera 
koper, 
nickel 
y 
cobalt 
cu 
companianan di mineria ta bisa 
cu por extrae di mas di 180 
meter bao nivel di lama. 


Demanda pa lithium a triplica 
di 2017 pa 2022, mientras 
cobalt a mira un aumento di 
70% y nickel di 40%, segun un 
revision di mercado publica na 
juli pa Agencia Internacional di 
Energia. 
Companianan minero a bisa cu 
cosecha mineralnan for di fondo 
di lama na lugar di for di tera ta 


mas barata y tin menos impacto 
ambiental. Pero cientifico y 
gruponan 
ambientalista 
ta 
argumenta cu menos cu 1% 
di lama profundo na mundo 
a keda explora te awo, y nan ta 
adverti cu mineria den fondo 
di lama por genera zonido, luz 
y tormentanan di stof sofocante. 
“Esaki tin potencial pa destrui 
e ultimo area salvahe na Tera 
y pone den peliger nos sink di 
carbon mas grandi, mientras 
ta proba su mes imposible ni 
tecnica- ni financieramente,” 
segun Bobbi-Jo Dobush di The 
Ocean Foundation, un non- 
profit basa na Merca. 


Autoridad 
Internacional 
di 
Fondo di Lama (ISA), encarga 
cu regula awanan profundo 
internacional, a emiti mas cu 30 
licencia di exploracion. China 
tin cinco, e mayor cantidad 
di cualkier pais, cu un total di 
22 pais cu a ricibi licencianan 
asina, segun Emma Wilson di 
Coalicion pa Conservacion di 
Fondo di Lama. 


Hopi di e exploracion ta enfoca 
riba un area conoci como e 
Zona 
di 
Fractura 
Clarion- 
Clipperton, cu ta expande como 
4.5 
miyon 
kilometer 
entre 
Hawaii y Mexico. Exploracion ta 
tumando lugar na profundidad 
entre 4mil pa 6mil meter. 
No 
a 
emiti 
licencianan 
provisional 
pa 
mineria, 
pero cientifico y gruponan 
ambientalista ta preocupa cu 
un impulso di algun miembro 
di Autoridad Internacional di 
Fondo di Lama y su secretariado 
pa adopta un codigo di mineria 
pa 2025 pronto lo trece cambio 
den esaki. 
“E 
mero 
existencia 
di 
e 
institucion aki ta depende riba 
comienso di actividadnan di 
mineria,” Wilson a bisa, notando 
cu e autoridad lo ta financia 
pa regalia di contractnan di 
mineria. 
E autoridad a bisa den un 
declaracion pa Associated Press 
cu su mandato ta pa protege y 


reugla, y cu e decisionnan cu 
ta tuma ta refleha e boluntad di 
estadonan miembro. “ISA no 
ta pushando pa exploracion,” a 
bisa. “Estadonan miembro di 
ISA a bay di acuerdo cu ningun 
mineria ta bay cuminsa prome 
cu yega na un acuerdo riba 
regulacionnan pa cu explotacion 
economico 
y 
proteccion 
ambiental.” 


E autoridad tambe a bisa cu ta 
sigurando cu negociacionnan 
andando ta informa pa “e 
miho ciencia disponible” y cu 
ademas di su 169 miembro, 
ta tene cuenta cu input di 
mas 
di 
100 
observador, 
incluyendo 
organisacionnan 
no-gubernamental y di sociedad 
civil. E autoridad ainda ta 
debatiendo regla y regulacion 
pa un propuesta di codigo di 
mineria, pero cualkier compania 
na cualkier momento por aplica 
pa un licencia pa mina. 


Venezuela: Fiscal General ta habri 
investigacion contra organisadornan di 
primaria di oposicion 


(AP) — Fiscal principal di 
Venezuela ayera a anuncia 
un investigacion criminal 
contra e organisadornan di 
e eleccion primaria week- 
end ultimo, cu tabatin como 
meta pa permiti votadornan 
scoge un candidato di oposi- 
cion pa enfrenta presidente 
Nicolas Maduro den elec- 
cion proximo aña. 


Fiscal General Tarek William 
Saab a bisa reporteronan cu 
e investigacion lo enfoca riba 
acusacionnan incluyendo cu e 
Comision Nacional Primaria 
independiente, cu a organisa e 
voto diadomingo, tabata usur- 
pando ilegalmente e debernan 
di un entidad di gobierno. 


E anuncio a yega oranan despues 
cu e comision organisa pa oposi- 
cion a publica resultadonan ac- 
tualisa mustrando e participa- 
cion di mas di 2.4 miyon vota- 
dor, e gran mayoria di cual a 
sostene e enemigo di gobierno 
di hopi tempo, Maria Corina 
Machado. 
Saab a bisa cu su investigacion 
tambe lo mira acusacionnan di 
robo di identidad, labamento di 
placa y conspiracion. 


“Manera nos sa, un ‘acto bufo’ 
a tuma lugar diadomingo, un 
sorto di teatro pa engaña opin- 
ion publico tanto nacional como 
interncional,” Saab a bisa, pa- 
piando hunto cu aliadonan di 
gobierno cu a tacha eleccion pri- 
maria como un farsa. 


Saab, un ex-legislador y aliado 
cercano di Maduro, a bisa cu e 
comision no tin autoridad pa 
presidi riba un eleccion pasobra 
e poder aki ta pertenece sola- 
mente na Conseho Nacional 


Electoral. E comision inicial- 
mente a busca ayudo di e con- 
seho, considera ampliamente 
como parcial pa e partido den 
gobierno, pero a bay dilanti sin 
dje despues di varios atraso. 


Saab a agrega cu no ta cla con a 
financia e primaria, y a bisa cu 
segun keho, a usa e identidad 
di miles di persona “cu no a 
atende” un centro di votacion pa 
infla cifra di participacion. 


Gobierno di Maduro y su aliad- 
onan a pasa lunas ta stroba es- 
fuersonan di oposicion pa tene 
nan eleccion primaria y a prohi- 
bi e awo ganador aparente di ta 
un candidato – lagando e resul- 
tado di e votacion diadomingo 
den duda. 


E organisadornan no a pro- 
nostica cifranan di participacion, 
pero problema logistico, escasez 
di combustible, menasa di gobi- 
erno y represion a pone hende 
involucra of familiar cu e esfuer- 
so pa inicialmente calcula e par- 
ticipacion na rond di 1 miyon 
persona. E proyeccion aki a du- 
plica mientras mas y mas hende 
a yega centronan di votacion na 
Venezuela y otro paisnan. Vota- 
dornan a kibra expectativa, hasta 
den barionan antes considera 
como perteneciendo na e par- 


tido den gobierno. Mientras nan 
tabata warda oranan den rij, hopi 
a papia di nan speransa pa un 
cambio di gobierno cu por saca 
e pais for di su crisis economico, 
politico y social di varios decada. 


E resultadonan parcial mas re- 
cien publica pa e comision a 
mustra cu al menos 2.3 miyon 
persona paden di Venezuela y 
mas cu 132mil pafo di e pais a 
vota diadomingo. 


Machado, un ex-legislador, ya a 
declara su mes ganador despues 
cu e resultadonan a mustr’e 
hopi dilanti di e nuebe otro can- 
didatonan. E resultadonan par- 
cial a mustra cu, cu como 92% 
di voto conta, Machado tabatin 
2,253,825 voto, of 92.35% di e 
total. Su competidor mas cer- 
cano tabatin 112,523 voto, of 
4.61%. 


Mientras cu gobierno di Madu- 
ro siman pasa a bay di acuerdo 
en principio pa laga oposicion 
scoge su candidato pa eleccion 
presidencial na 2024, Machado 
ta keda oficialmente prohibi di 
postula pa e cargo. Y gobierno 
di Maduro den pasado a viola 
ley, tuma represalia contra opo- 
nentenan y a viola acuerdonan 
segun su kier. 

Dave Chapelle ta haya oferta pa topa cu grupo di Hudiunan despues di 
comentarionan tocante Israel 


(TMZ) - Dave Chapelle a 
causa rabia den varios cu 
ta forma parti di e comu- 
nidad Hudiu despues di 
su comentarionan tocante 
Israel, 
sinembargo 
un 
grupo cu ta boga pa nan 
ta extendiendo un man si 
e ta dispuesto pa papia. 


Vocero di American Jewish 
Committee (AJC) Richard 
Hirschhaut a conta TMZ 
cu nan lo kier sinta cu Dave 
pa yuda su persona compro- 
nde dicon asina hopi hende 


ta disgusta y cua ta un miho 
manera pa e nabega e topico 
aki un proximo biaha. AJC, 
un organisacion global, a bisa 
cu Dave su prome intento di 
trata e topico di Israel y Pales- 
tina, durante un show siman 
pasa, no a sinta bon y a agrega 
cu “Dave Chapelle ta gaba su 
mes riba precision di lengua- 
he y claridad moral. Su co- 
mentarionan durante diabi- 
erna su show na TD Garden 
a fracasa den ambos area.” 


Nan ta conta cu su condena- 


cion inicial di Hamas tabata 
bon, pero e mester a caba 
ey. Segun AJC, “pa medio 
di critica Israel su atakenan 
den defensa y acusa Merca 
di yuda asesina personanan 
inocente, Chapelle ta pone 
e berdad parobes. No con- 
fundi, e asesinato di hende- 
nan inocente ta exactamente 
loke Hamas a haci dia 7 di 
october.” Claramente, tin 
Palestinonan inocente cu a 
fayece a causa di esaki tambe, 
mientras cu e atake di Hamas 
a costa 1,400 bida inocente di 


Israel, e atakenan di Israel a 
bay cu 4,300 bida di Palesti- 
nonan caba. 


En todo caso, AJC ta kere cu 
Dave mester ta mas preciso 
cu su lenguahe y tambe nan 
ta kere cu e mester sa miho 
na un momento asina critico. 
Segun nan, encurasha hende 
pa grita “libera Palestina” 
ta crea un ambiente hostil 
y peligroso pa personanan 
Hudiu, y si esaki pasa un bi- 
aha, mester puntra kico esaki 
ta nifica.” Den nan mente, e 


contesta ta obvio; Libera Pal- 
estina ta nifica elimina Israel. 
Sinembargo, Richard a bisa 
cu su organisacion lo “duna 
bon bini na un oportunidad 
pa reuni cu Chapelle y su 
ekipo y purba profundisa su 
conocemento y comprende- 
mento di e situacion actual 
y permiti su persona ta un 
fuente di luz.” 

Anochi di Formacion 
Profesional na Colegio 
Arubano un exito grandi 


Siman pasa Colegio Aru- 
bano a organisa e Ano- 
chi di Formacion Profe- 
sional pa su alumnonan 
di bovenbouw. Durante e 
anochi aki e participacion 
tabata hopi halto. E even- 
to inspirado aki, unda 
mayornan tambe tabata 
bonbini, a bira posibel 
danki na colaboracion es- 
trecho di e decanonan di 
Colegio Arubano, e fun- 
dacion WeConnect, Inter- 
act CA, Key Club di CA y 
demas boluntario. 


E anochi di Formacion Profe- 
sional a ofrece e studiantenan 
un cantidad di informacion 
y inspiracion, unda un can- 
tidad di orador y organisa- 
cionnan boluntariamente a 
duna informacion na e fu- 
turo generacion. Obhetivo di 
e anochi aki tabata pa yuda e 
alumnonan di Colegio Aru- 
bano explora diverso op- 
cionnan profesional y obtene 
e pasonan pa haci bira re- 
alidad nan soño y meta. Du- 
rante e anochi a ofrece dife- 
rente informacion tocante e 
diversidad di trayectorianan 
cu tin y a duna e alumnonan 
e oportunidad di siña directa- 
mente di e profesionalnan cu 
diferente specialidad. 


Segun Sra. Richeilla Wi- 
jgaarde, decano di Colegio 


Arubano: “E organisacion 
di un anochi di formacion 
profesional ta un expresion 
di nos compromiso perma- 
nente pa e crecemento y de- 
saroyo educativo di nos stu- 
diantenan na Colegio Aru- 
bano. E anochi di formacion 
profesional a nace despues di 
constata cu hopi di nos alum- 
nonan ta enfrenta decision- 
nan importante relaciona cu 
nan estudio avansa y eleccion 
di nan carera profesional. E ta 
un etapa critico den nan bida, 
unda nan mester orienta riba 
e variedad di opcionnan cu 
mundo tin pa ofrece. Nos 
kier proporciona na nos 
alumnonan e hermentnan y 
informacion necesario pa nan 
tuma e decision fundamental 
tocante nan futuro.” 


Colegio Arubano ta expresa 
su sincero gradicimento na 
e cantidad di partnernan, 
oradornan y coleganan cu 
a contribui na un anochi di 
exito sin precedente, e re- 
ciente anochi di formacion 
profesional. Nos ta special- 
mente orguyoso cu mayoria 
di nos oradornan ta ex alum- 
nonan di Colegio Arubano y 
ta gradici nan sinceramente 
pa nan disposicion di bolbe 
y comparti nan experenci- 
anan profesional y vital cu 
nos alumnonan actual. Co- 
legio Arubano y tur partner 


cu a participa a keda encanta 
cu e exito grandi di e Anochi 
di Formacion Profesional y 
ta spera di por continua cu e 
iniciativa aki den futuro. 


Bo ta stima bo yiu 
BISA NO 
Na abuso di 


HASI USO DI CARSEAT 
Mucha... 

Skirbi pa Robert Arends 
Yenamento di inkomstenbelasting 


Ta un realidad cu ye- 
namento di e formulario 
pa “aangifte” di “inkom- 
stenbelasting” 
ta 
algo 
sumamente dificil y com- 
plica. 


Gobierno, minister y DIMP 
mester haci lo maximo pa 
facilita e yenamento di e 
formulario di modo cu un 
persona por mantene su pri- 
vacidad sin tin nodo di acudi 
cerca otro persona pa yena su 
formulario di “aangifte” di 
“inkomstenbelasting”. 


Un sugerencia cu ta yuda ta: 
•	 
Bin	 cu	 formulario,	 
obligatorio y di igual texto, 
pa tur doño di trabou y otro- 
nan entrega e cifranan di aña 


necesario na cada persona na 
e mesun forma; 
•	 
B	 texto	 di	 e	 formu- 
lario cu cifranan di aña mes- 
ter indica unda (referiendo 
bou cua punto) riba e for- 
mulario di “aangifte” di “ink- 
omstenbelasting” un persona 
mester yena cada montante 
di e “jaaropgave”; 
•	 
Pone	 “online”	 algun	 
modelo/ehemplo (cu cifran- 
an di aña mas comun y usual) 
con pa yena e formulario di 
“aangifte” di “inkomstenb- 
elasting”. 


Gobierno den cooperacion 
cu e companianan cu ta traha 
programanan di computer, 
di forma facil por logra fa- 
cilita mayoria persona cu 


yenamento di “aangifte” di 
“inkomstenbelasting”, 
ora 
bin cu formularionan di ci- 
franan di aña igual y cu indi- 
cacion unda pa yena e cifran- 
an di aña riba e “aangifte” di 
“inkomstenbelasting”. 


Mas importante tambe ta 
studia, reconsidera y haci e 
forma di cobra “inkomstenb- 
elasting” mas simpel. 


Tur e atencion pa adulto 
mayor ta dirigi riba su 
“pensioen” lugar di ta di- 
rigi riba su “entrada”. No 
ta tur adulto mayor tin e 
mesun pensioen y hopi 
adulto mayor tin mas cu 
un pensioen of entrada. 


P’esey, ora di trata e situacion 
financiero di adultonan may- 
or, Gobierno mester pone 
atencion riba tur “entrada” di 
un adulto mayor y no sola- 
mente riba e “pensioen di 
biehes” cu un adulto mayor 
ta	haya	di	SVB. 


Ora Gobierno mester apor- 
ta financieramente na yuda 
adultonan mayor, e ayudo 
financiero ey mester ser 
considera un ayudo “social“ 


manera “onderstand” (=un 
derecho social) y otro. 


Ademas , mescos cu Gobi- 
erno ta stipula “salario mini- 
mo” pa un trahado, Gobierno 
mester stipula un “entrada 
minimo” pa un adulto mayor, 
basa riba “gastonan” di cuido 
di un adulto mayor den un 
cas di cuido. Tur adulto may- 
or cu no tin “entrada” (pen- 


sioen y/of otro) of cu su en- 
trada no ta alcansa e “entrada 
minimo” pa un adulto mayor 
, mester haya ayudo finan- 
ciero di Gobierno (maximo 
te na e “entrada minimo” pa 
adulto mayor). 


Ora aplica un sistema manera 
describi (cu ta facil pa intro- 
duci), Gobierno ta limita su 
gastonan (= di pagador di 
belasting) hopi y ta sigura cu 
tur adulto mayor ta wordo 
bon yuda. 


Importante sigur ta cu lo no 
tin malgastamento di placa 
di pagadornan di belasting 
na adultonan mayor cu tin 
suficiente pensioen y/of otro 
entrada. 


No ta pensioen ta importante pero entrada! 

Accidente cu hende 
herida na crusada 
Rudolf Arendstraat cu 
Emmastraat 


Accidente cu hende heri- 
da na crusada Rudolf Ar- 
endstraat cu Emmastraat, 
mesora a dirigi tanto polis 
como ambulance na e si- 
tio. 


Na yegada di e patruya a bin 
compronde cu aki ta trata di 


un Kia Sonet biniendo for 
di pabao no a para pa duna 
un Toyota Yaris preferencia 
biniendo for di nort den Em- 
mastraat. Na yegada di e am- 
bulance a atende un persona 
cu ta recien opera siman pasa 
di curason y tambe 2 mucha 
cu tabata den e Kia Sonet. 


Accidente hit & run na 
Macuarima, camara 
di seguridad a capta e 
accidente 


Diamars merdia a drenta 
informe di un accidente 
na Macuarima, mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata di 
un accidente hit & run unda 


un auto blanco a subi sali 
y a dal e bumper patras di e 
Chevrolet Sonic y a kibra su 
bumper. Polis a logra haya e 
number modelo y marca di 
auto y lo bay p’e den e prox- 
imo dianan pa pone para re- 
sponsabel! 


Adictonan ambulante ta molestia 
clientenan na pompstation 


Diamars madruga a dren- 
ta informe atrobe despues 
di cu ultimamente a bira 
mas frecuente cu adic- 
tonan ambulante ta mo- 
lestia clientenan cu ta 
yega eynan. 


E adictonan ta pidi placa y si 
no duna nan of duna un tiki 
nan ta reclama y hasta rabia 
cu e clientenan. Ora e traha- 
dornan mes ta core cu nan e 
adictonan ta lanta contra nan 
y ta menasa nan. Pa ora polis 


yega ya e adictonan a bando- 
na e sitio. Cada biaha polis ta 
djis scual nan y core nan for 
di e sitio pero despues di un 
rato nan ta bolbe. 


Ladronnan a horta un auto 
y a causa daño na e motor 


Diamars madruga despu- 
es di cu dialuna anochi 
a drenta informe di la- 
dronicia di un auto, polis- 
nan a bin encontra cu e 
auto laga atras cu e motor 
daña banda di e rotonde 
di Sero Patrishi. 


Mesora polis a confisca e 
vehiculo aki pa mas inves- 
tigacion. Un di nos colabora- 
dornan a nota e vehiculo aki 
para banda di e rotonde anto 
2 persona trahando riba dje. 


Polis a detene dama burachi cu a yega na 
un cas y destrui e glasnan 


Diamars 
madruga 
a 
drenta informe di cu un 
dama a yega na un cas na 
San Barbola y a cuminsa 
destrui e glasnan, mesora 
a dirigi un patruya na e 
sitio. 


Polisnan a yega rapidamente 
y a detene e dama burachi pa 
a destrui glasnan di un cas. 


Dialuna anochi a drenta 
informe di un pelea cu 
tubo na un supermercado 
banda di postkantoor na 
Oranjestad, mesora a di- 
rigi un patruya na e sitio. 


Na yegada di e patruya a bin 
compronde cu aki ta trata di 
un pareha Hulandes Europeo 
cu a bay crusa dilanti misa y 
e auto lo mester a touch e 
señora y e homber a bay rec- 
lama e chauffeur unda esaki 
a baha cu un tubo y maltrata 
e pareha. Pero na e momen- 


Polisnan a bay pa un pelea cu 
tubo banda di supermercado 
na Oranjestad 


tonan ey ya e agresor a bay 
for di e sitio. E victimanan 
a duna polis e number di e 
auto pa asina haya sa ken e ta. 
Polis a indica e victimanan pa 
bay recherche entrega keho. 

Prome Minister Evelyn Wever-Croes: Despues di un aña sumamente exitoso, 
Gobierno y FUTURA ta anuncia continuacion di e proyecto edutech fund 


Dialuna mainta, hunto 
cu Minister di Enseñansa 
y Deporte, Endy Croes, 
Prome Minister Evelyn 
Wever-Croes a atende e 
conferencia di prensa di 
FUTURA na unda cu a 
anuncia e continuacion di 
e proyecto EduTech Fund. 


Despues di un aña suma- 
mente exitoso caminda 12 
scol rond di Aruba a gana pa 
nan proyecto piloto di inno- 
vacion, Gobierno di Aruba a 
dicidi pa sigui cu e proyecto 
aki pa un aña mas. Den total, 
den e prome aña di EduTech, 
Afl. 415,000 a wordo inverti 
den e 12 proyectonan aki ha- 
ciendo esaki hopi exitoso pa e 
12 scolnan rond di Aruba cu 
a gana. 


Prome Minister, a bishita 
diferente scol pa conoce e 


trabounan di innovacion cu 
cada scol a haci y ta hacienda. 
E mandatario principal di nos 
a pais a expresa di a keda hopi 
impresiona cu loke e scol- 
nan a haci pa gana e pa nan 
proyecto di innovacion. Gran 
mayoria di e scolnan ya caba 
tawata tin otro proyecto di 
innovacion cu nan a cuminsa 
cu ne riba nan propio inicia- 
tiva y forsa. Y e premionan di 
EduTech a yuda pa bay na e 
siguiente nivel di nan proyec- 
to. 


“Mi tin admiracion y respet 
enormemente grandi pa tur 
esnan cu ta traha den ense- 
ñansa cu ta yuda nos educa 
nos muchanan. Y p’esey mes, 
a traves di mi ministerio di 
innovacion, nos kier asisti ca- 
minda cu por cu proyectonan 
di EduTech”, Prome Minis- 
ter a expresa. 


EduTech Fund ta un inicia- 
tiva importante pa stimula 
innovacion, tecnologia, y in- 
teractividad den scolnan di 
Aruba. Via EduTech Fund, 
scolnan di Aruba por aplica 
pa haya ‘grants’, subsidio, 
pa proyectonan piloto di in- 
novacion cu a wordo traha 
door di nan mesun maestro- 
nan of studiantenan. Alabes, 
na e manera cu e proyecto 
ta diseña, eta stimula tambe 
un pensamento innovativo 
den e maestro/maestranan y 
studiantenan cu ta diseña e 
proyectonan aki. 


Innovacion den educacion ta 
crucial pa nos pais su desar- 
oyo y prosperidad. E mundo 
ta cambia rapidamente, y 
nos mester sigui den mesun 
paso cu e desaroyonan tec- 
nologico. Nos studiantenan 
mester ta prepara pa e mundo 
di futuro, caminda tecnologia 
ta hunga un rol critico den 


tur aspecto di bida. Pa logra 
esaki, nos mester inverti den 
tecnologia y innovacion den 
nos sistema di educacion y 
prepara nos hobennan cu tur 
herment posibel pa nan por ta 
exitoso den futuro. EduTech 
Fund ta duna e posibilidad pa 
scolnan, maestronan, y studi- 
ante experimenta cu tecno- 
logia y desaroya solucionnan 
innovativo pa mehora nos 
educacion. 


A ricibi como 50 aplicacion 
den e prome aña di EduTech. 
Esaki ta un ehempel di e po- 
tencial grandi, y necesidad cu 
nos tin na Aruba pa crea un 
ambiente innovativo na scol. 


“Mi ta gradici tur scol cu 
a aplica na e inicitativa di 
EduTech, y pa diseña y apli- 
ca cu un concepto diferente. 
Nos di Gobierno ta orguy- 
oso di EduTech como cu ta 
e 
propio 
maestro/maestra 


nan di cada scol ta diseña e 
proyectonan, 
identificando 
retonan y oportunidadnan cu 
kisas un ‘outsider’ no lo por. 
Danki pa kere den innova- 
cion, y pa e esfuerso pa por 
eleva educacion na Aruba, y 
e experiencia di e studiante 
y maestro/maestranan den 
klas. Danki pa kere cu inno- 
vacion ta e yabi pa nos sigui. 
Mi ta gradici tambe Minister 
di Enseñasa Endy Croes cu 
semper ta cla pa permiti nos 
y yuda den e proyectonan aki, 
Prome Minister a expresa. 


E parti mas fuerte di e 
Proyecto EduTech, segun 
Prome Minister, no ta ide- 
anan cu Gobierno ta bin cu 
n’e of duna, e ta ideanan cu 
ta nace na e scolnan mes en- 
tre maestro, alumnonan y 
mayornan, cu ta esnan cu sa 
kico tin mester na cada scol. 
“Esaki ta e forsa di EduTech. 
Dus por medio di esaki, nos 
ta anuncia e continuacion di 
EduTech Fund y nos ta spera 
ku scolnan sigui probecha di 
e oportunidad aki”, Prome 
Minister 
Evelyn 
Wever- 
Croes a termina bisando. 


Pa mas informacion y pa apli- 
ca por bishita e website www. 
edutecharuba.org 


Operacion internacional grandi di polis ta desmantela grupo di 
ransomware Ragnar Locker 


(NLTimes) - Un grupo 
grandi cu tabata ehecuta 
atakenan di ransomware 
a keda desmantela den un 
operacion di polis inter- 
nacional. E lider sospecha 
a keda aresta y nan plata- 
forma a bay offline. 5 di 
e grupo su server a keda 
confisca na Hulanda y e 
investigadornan Hulandes 


a asisti den e investiga- 
cion. 


Segun e coordinador Peter 
Bos di East Netherlands Cy- 
bercrime Team, su persona y 
su coleganan a haci un contri- 
bucion importante na e oper- 
acion di escala grandi aki cu a 
cuminsa na aña 2021. “Como 
un ekipo, nos a mira exito 
den crea un mapa di e infra- 
structura tecnico di e grupo 
Ragnar Locker, ademas di 


nan metodo di trabao. Tambe 
a confisca varios server du- 
rante e siman di accion, den 


cual 11 pais mundialmente 
a participa. Ademas, nos a 
sigura data di victima di mas 
di 60 multinacionalnan y du- 
rante e investigacion, a noti- 
fica algun victima di e atak- 
enan pendiente di e grupo 
aki,” Bos a splica. 


Servicionan Europeo manera 
Europol y Eurojust a anuncia 
resultado di e accion con- 
tra Ragnar Locker Group 
riba diabierna. E sospechoso 
principal a keda aresta na 
Paris dialuna pasa. Ademas, 
5 otro sospechoso a keda in- 
teroga na Spaña y Latvia. E 
grupo su website riba ‘dark 
web’ tambe a ser desmantela 
na Suecia. Ademas di Hulan- 
da, a confisca server na Ale- 
mania y Suecia. 


Bon Dia 24 Aruba 
facebook.com/bondianoticia 


Like 
us on 
Facebook 


Like 
us on 
Facebook 

Delegacion di vela ta completo na Algarrobo, Chile 


E delegacion di Team 
ARU den e deporte di vela 
ta cla pa nan competencia 
den e Weganan Panameri- 
cano Santiago 2023. Na e 
ciudad di Algarrobo, cual 
ta un subsede di e wegan- 
an, e deporte di vela ta bay 


tuma lugar. 


Nos delegacion di Aruba 
tin un total di 3 regatista cu 
ta bay competi den e Panam 
Games 2023. 
Nos tin e dobel atleta Olim- 
pico y medayista di Oro 


CAC, Philipine van Aanholt 
cu ta bay competi den e cat- 
egoria di Sunfish. Su ruman 
homber, Just van Aanholt ta 
bay competi den e catego- 
ria Ilca 7. Por ultimo nos tin 
Ethan Westera cu ta bay haci 
su debut den e categoria IQ 


Foil 95. 


Hefe di Mision, Jonathan 
Wever a bishita e delegacion 
na Algarrobo unda a entrega 
Philipine su set di uniform 
di Team ARU. Tur nos re- 
gatistanan nan ta den pleno 


preparacion pa e gran dia di 
competencia cu ta bay inicia 
diasabra awor, 28 di october. 


Exito for di awor caba na 
Philipine, Just y Ethan! 


Hugo Themen como referee den Weganan Panamericano na Santiago 


For di Panam Sports y 
Federacion Panamericano 
de Levantamiento de Pe- 
sas, Hugo Themen a haya 
invitacion pa traha como 
referee den e Weganan 
Panamericano di Santia- 
go 2023. 


Den total a invita 36 referee 
di Continente Panamericano. 


Tambe Hugo a participa na 


e Congreso Panamericano 
cu presenciadi Presidente di 
Federacion Internacional di 
Pesas (IWS), Sr. Mohamed 
Jalood. 


Presidente di Federacion Pa- 
namericano di Pesas Sr. Jose 
Quoñines a habri e Congreso 
cu palabra di Bon Bini na tur 
pais presente, sigui pa Presi- 
dente di IWF, Sr. Mohamed 
Jalood. 


Despues di a habri e Con- 
greso y a repasa riba e punta 
di agenda di Congreso, na fi- 
nal cada pais presente mester 
a vota pa aproba relato di sec- 


retario, financiero, tesorero y 
reforma de statuto di e FPLP. 


Aruba Amateur Weightlift- 
ing Association kier a manda 


palabra di Felicitacion na Sr. 
Hugo Themen cu a traha 
como referee internacional 
den e Weganan Panamerica- 
no di Santiago 2023. 


Patrick Groters a logra un 
di 8 lugar den e final B den 
Weganan Panamericano 


Patrick Groters a logra 
un di 8 lugar den e final B 
den e XIX Weganan Pana- 
mericano Santiago 2023. 
Aruba su ultimo landado, 
Patrick Groters a landa su 
final B den e Centro Acu- 
atico na Santiago. 


Groters a landa e final B den 
e 200IM. Mester bisa cu Pat- 


rick su mariposa y lomba a 
bay super bon, unda e tabata 
na di dos lugar, pero su landa 
pecho y estilo liber a bay me- 
nos bon y ta cay atras unda e 
ta termina na di 8 lugar. 


Patrick a marca un tempo di 
02:06.69 mientras mainta e ta 
landa un 02.03:76. 

Parlamentario mr. drs. Mervin Wyatt-Ras na Tripartiet: 
Mester di mayor union pa un miho conexion aereo y posicion mas solido cu Hulanda 


Esey ta e conclusion cu e 
parlamentario di Partido 
di Pueblo Arubano (AVP) 
a yega na dje na final di e 
prome dia di Encuentro 
Tripartiet tumando luga 
e siman aki na isla ruman 
di Sint Maarten. Un bes 
cu a pasa door di e proto- 
col, e delegacionnan par- 
ticipante a drenta den dos 
topico cu ta mira como 
mas prioridad, e facili- 
dadnan di aviacion entre e 
islanan y e posicion pa cu 
Hulanda riba finanzas y 
autonomia. 


Wyatt-Ras a cuminsa cu e 
parti di conexion di vuelo 
cu ta un situacion cu ta ex- 
isti pa hopi aña caba y no lo 
haya solucion tampoco di 
un dia pa otro. Despues di a 
haya un presentacion for di e 
Dutch Caribbean Coopera- 
tion of Airports (DCCA), a 
papia di alternativanan riba 
termino largo, cu enfasis riba 
sostenibilidad y eficiencia, 
specificamente e uzo di avion 


electrico. 
E parlamentario ta consci- 
ente cu pueblo ta desea mas 
conexion rapido y na un prijs 
mas abou. Hopi ta desea di 
bishita famia, pero tambe 
tin e potencial di turismo 
medico. Pa yega na tarifa mas 


competitivo, mester tin aero- 
linea, aeropuerto y gobierno 
riba mesun liña. “Esey mi 
ta kere cu nos mester keda 
stress riba dje den e reunion- 
nan aki y nos ta bay continua 
deliberando di esaki den e 
otro reunionnan p’asina nos 


por yega mas na otro,” Wyatt- 
Ras a indica. 
Pa loke ta e geschillenre- 
geling, a papia di e cambionan 
mas reciente y di e procedura 
mas apropia. E parlamentario 
no ta kita merito for di e avan- 
cenan cu a logra den e añanan 
tra’i lomba, mencionando cu 
un punto cu ta keda discuti 
riba dje ta e deficit democrat- 
ico. A trece dilanti e dominio 
cu Hulanda tin, e diferencia 
di interes cu tin entre e isla- 
nan, cual Aruba tin esun di 
mas halto y a busca sosten di 
e islanan ruman riba esaki. 
E manera di goberna di Gabi- 
nete Wever-Croes II no ta 
yuda tampoco, segun Wyatt- 
Ras, ya cu no ta duna luga 
na Parlamento di Aruba pa 
haci su trabou, pero unilat- 
eralmente ta firma areglo cu 
Hulanda cu ta pone e pais 
den un situacion dificil. “Nos 
tin cu lucha cu no solamente 
Parlamento, pero tambe cu 
Minister President. E paisnan 
(CAS) ta trece tambe dilanti 
cu, dado momento, mester ta 


mas fuerte pa cu Hulanda,” 
e parlamentario a splica. E 
ta referi cu e opinionnan ta 
hopi dividi pa cu e Raft y si e 
ta bon of no. E union ta laga 
di desea. 
“Dus na e momento aki nos 
tin un washiwashi di gobier- 
no cu no sa kico e kier y e ora 
e ta haci tambe cu parlamen- 
to ta mas bou presion. Mi ta 
kere cu e punto aki nos ta bay 
sigui discuti riba dje pa nos 
por wak kico e otro paisnan 
tambe ta pensa di e asunto aki 
cu ta un asunto cu ta tene nos 
mes hopi ocupa,” Wyatt-Ras 
a declara na Sint Maarten. 
E siguiente temporada nos 
tin cu tene cuenta tambe cu 
tin eleccion na Hulanda y 
un dado momento bo ta bay 
haya bo cu un gobierno ki- 
sas cu ta derechista tambe y 
cu lo bay pone mas presion. 
P’esey Parlamentario Wyatt- 
Ras ta haya cu ta importante 
pa islanan CAS para duro 
riba e topico aki pa atende 
debidamente cu Hulanda al 
respecto. 


Parlamentario Arthur Dowers: 
Surplus cu placa di pueblo no ta bay pa yuda pueblo 


Parlamentario Arthur Dowers di 
fraccion di AVP a keda asombra 
hunto cu gran mayoria di pueb- 
lo, pa e alegria grandi cu Prome 
Minister Evelyn Wever Coes y su 
gabinete, a presenta e bon noti- 
cia cu CAft a sorprende nan cune 
diabierna atardi. 


Despues di seis aña largo, porfin 
Prome Minister a dicidi di bin di- 
lanti c’un bon noticia, no pa pueblo 
di Aruba pero pa su gobierno, cu Hu- 
landa keto bay no ta confia y no ta 
kere den nan loke nan ta bisa of haci. 


Minister di Finanzas Xiomara Mad- 
uro a presenta un concepto di pre- 
supuesto 2024 cu pa gran parti no ta 
klop pero e bon noticia cu el a ricibi 
di CAft, a saca su persona y su gobi- 
erno for di un preta hopi grandi. 


Un surplus cu Gabinete Wever-Croes 
ta mira como triunfo pero en realidad 
di e situacion aki ta cu e surplus aki a 
ser logra cu placa ranca for di cartera 
di pueblo, caminda den un forma sin 
consenshi, a presiona pueblo pa sigui 
carga e peso grandi di un inflacion cu 
pa gran parti a ser ocasiona pa intro- 
duccion di cantidad di medida. 


Pa colmo loke gobierno no a mencio- 
na den su conferencia di prensa dialu- 
na anochi, tabata cu CAft a recomen- 
da pa mas pronto cu por, introduci 
otro medida mas contra pueblo, esta 
e famoso BTW cu mester a drenta na 
vigor prome cu e 7% di BBO na fron- 
tera pero awor yegada di BTW ta di- 
lanti porta di henter pueblo di Aruba. 


Notabel di e conferencia di prensa di 
ayera nochi, ningun momento Prome 
Minister Evelyn Wever-Croes a bin 
duna pueblo e bon noticia cu e sur- 
plus di 50.2 miyon cu tin, ta bay pa 
elimina e medidanan den cuido med- 
ico caminda tin miles di hende cu no 
por paga pa nan remedi of tratamento. 


Miles di hende cu ta sigui paga un 
cuenta halto di coriente y awa ya 
cu ainda Minister Glenbert Croes 
no a reduci e prijs di awa y coriente 
manera cu el a priminti y tampoco a 
logra acuerdonan oficial cu el a firma 
durante di su gira mundial pa haya 
petroleo of gas barata pa Aruba. 
Ningun di e ministernan di Gabinete 
Wever-Croes, a informa pueblo ayera 
nochi cu lo aumenta onderstand y 
bijstand, pa yuda esunnan den nece- 


sidad y tampoco a informa pension- 
adonan cu nan lo ricibi un aumento 
cu ta mucho mas cu e 3% cu anual- 
mente nan ta ricibi di aumento cu 
den algun caso ta nifica un aumento 
di 27 te cu 60 florin. 


E surplus cu Prome Minister Wever- 
Croes y su gobierno a pronk cu esaki 
ayera nochi, ta placa di pueblo, placa 
cu rico y pober a paga na cantidad di 
medida cu a ser introduci uno tras di 


otro, pa yena caha di gobierno cu a 
permiti na crea e surplus aki di 50.2 
miyon florin. 


Un biaha mas pueblo por mira con 
gobierno di MEP y RAIZ ta gosa cu 
nan placa, placa cu pueblo a paga su 
sodo pero cu ta ricibi net nada bek 
for di e gobierno sin curason aki,” 
Parlamentario Arthur Dowers a de- 
clara ayera nochi. 

Playa Film Festival cu diferente presentacionnan gratis pa publico 


E festival di cine local di 
Playa lo tuma luga e aña 
aki for di 3 pa 5 di novem- 
ber. Riba e prome anochi 
na Ateliers ’89, e festival 
ta habri cu un seleccion 
di peliculanan cortico cu 
ta ‘Stick is Life’ di Miquel 
Galofre for di Trinidad & 
Tobago, ‘The Aftermath’ 
di LaChelle Joy Hunt for 
di USA, ‘La Dama Blan- 
ca’ di Guus de Sain for di 
Curacao, ‘At a Glance’ di 
Ruud Stijn for di Hulan- 
da, ‘Un Dia’ di Nathan M. 
Legger for di Aruba, ‘The 
Challengers’ di Rhonda 
Chan Soo for di Trinidad 


& Tobago y ‘Salted’ di 
Aishah Graviel for di Cu- 
racao. Na final di e pre- 
sentacion di e peliculanan 
lo tene combersacionnan 
cu e cineastanan presente. 


Riba e segundo dia di e fes- 
tival, 4 di november lo tin 
diferente peliculanan largo 
y cortico. Atardi lo tin pre- 
sentacion gratis di e pelicula 
‘Good Guys with a Gun’ di 
John Mossman for di USA. E 
pelicula largo ‘The Founder 
Effect’ di Justin MacGregor 
for di Canada tambe lo pasa 
riba diasabra atardi cu entra- 
da gratis. E diasabra anochi lo 


presenta e documentarionan 
cortico escolar produci pa 
Mon Plaisir College, Schakel 
College, YNZ Montessori 
High School y Colegio San 
Augustin. Lo sigui cu e docu- 
mentario ‘It is not Past-08 12 
1982’ di Ida Does for di Hu- 
landa. E presentacionnan aki 
lo tuma luga na Ateliers ’89. 


Mientras cu na Ateliers ’89 
tin presentacionnan di doc- 
umentario, na Wolff & Co. 
Studio situa na Royal Plaza 
Mall na e ultimo piso lo tin 
presentacionnan gratis di e 
pelicula 
largo 
‘Everybody 
wants to be loved’ di Katha- 


rina Woll for di Alemania cu 
subtitulo na Ingles. Despues 
lo sigui cu un presentacion 
special di e documentario 
‘One Pint at a time’ di Aaron 
Hose for di USA. 


Diadomingo merdia y atardi, 
dia 5 di november, na Ate- 
liers ’89 lo tin ripiticionnan 
di diferente peliculanan cu 
acceso pa publico comple- 
tamente gratis. E anochi di 
e festival lo cera cu un cer- 
emonia di premio cu lo tuma 
luga na Wolff & Co. Studio 
situa na Royal Plaza Mall, 
entrada lo ta completamente 
gratis. E aña aki e premio pa 
miho pelicula cortico y largo 
lo wordo duna door di un 
jurado. Ademas lo tin dos 
premio nobo cu ta reconoce 
e miho actuacion y e talento 
emergente. Riba e anochi aki 
lo duna reconocemento na 
Ludmila ‘Luty’ Martinez pa 
su 40 aña di contribucion na 


teatro y cine. 


E proyecto di Playa Film Fes- 
tival ta un iniciativa di funda- 
cion CINEARUBA pa stim- 
ula y promove un cultura di 
cine local. E proyecto aki no 
lo por ta posibel sin e sosten 
di Prins Bernhard Cultu- 
urfonds Caribisch Gebied, 
Cede Aruba, Aruba Tourism 
Authority, VNO, Aruba Air- 
port Authority N.V. AUA, 
Aruba Bank y Setar N.V. Lo- 
calidadnan di presentacion ta 
posibel danki na Ateliers ’89 
y Wolff & Co. Studio. Pa e 
orarionan di e peliculanan y 
mas informacion por bishita 
e pagina web di e festival: 
www. playafilmfestival.com. 
Juan Francisco Pardo coordi- 
nador di e festival di cine ta 
invita comunidad pa bin dis- 
fruta di diferente generonan 
di peliculanan cu diferente 
topiconan. 


Un invitacion pa bishita e feria di salud di e hospitalnan mas destaca di Medellín 


Como parti di e colaboracion cu Holland House Colombia, un grupo 
prominente di ocho hospital y institutonan di cuido di salud for di 
Medellín, Colombia ta yegando na Aruba cu un meta cla: pa fomenta 
colaboracion di salud entre e dos paisnan. Durante nan estadia, nan lo 
topa cu diferente instituto medico local pa explora sinergianan y haya 
conocemento personal den e trabou cu ta tumando lugar riba nos isla. 
E institutonan for di Medellín lo comparti nan conocemento di cuido 
di salud durante e Feria di Salud cu ta tuma lugar dia 26 di october, 
2023, na Hyatt Place Aruba,. #FeriadeSalud 


Detayenan di e Feria di Salud 
Na e Feria di Salud bo por experencia un intercambio di conocemento di cui- 
do di salud for di Medellín, Colombia. E meta di e evento aki ta pa informa 
comunidad di Aruba tocante e sector di salud na Antioquia y con esaki por 
beneficia e habitantenan di nos isla. Ta un oportunidad pa siña tocante avan- 
cenan den cuido di salud for di Medellín, un ciudad conoci pa su hospitalnan 
di calidad cu un maneho sobresaliente di cuido di salud. E feria aki ta un bon 
forma pa siña di nan exito y conecta cu algun di e mihor institutonan di cuido 
di salud di Medellín. 


Kico por spera na e evento aki? 
•	 
Discusionnan informativo tocante practicanan di cuido di salud y integra- 
cion di conocemento. 
•	 
Oportunidadnan pa establece colaboracion riba e tereno di cuido di salud. 
•	 
Conexion cu expertonan di cuido di salud for di Medellín. 
•	 
Siña mas tocante e trabounan andando na Aruba. 


E evento aki no ta solamente pa esnan cu ta busca servicionan di cuido di 


salud, sino ta habri pa cualkier persona interesa den e sector di cuido di salud. 
Nos ta invita bo pa join nos y descubri con bo por mehora bo bienestar. Nos 
ta warda bo dia 26 di october na Hyatt Place Aruba. Join nos pa crea lasonan 
pa cuido di salud y bienestar entre dos pais excepcional. #MedellínenAruba 


Mas informacion? 
Pa mas informacion, por tuma contacto cu Viviana Hurtado, Consultant di 
Holland House na misiones11@hollandhouse-colombia.com of na +57 
3173400579. 
Pa confirma cu Bo ta bay atende e evento, uza e link aki: https://forms.gle/ 
AgZQi9pBFGPFGH6V6 

Resultado Sorteo 
25 oktober 2023 


Cadena Alexander Lottery ta presenta resultado di weganan di suerte 


merdia 




X3 


7065 
1603 


X3 


599 


Sorteo # 4074 


Sorteo # 2130 


0076 


9485 


Sorteo # 4074 


4755 


7949 


Sorteo # 4074 


Sorteo # 948 


Leo 


14 
Letter 
H 


0 
2 


41 


1284 


0 


13 


265 


0 
0 
0 
0 
0 





X2 
04-05-09-10-24 


05-10-20-27-28 


9952 


Joker 


8585 
1.250.000,- 


x Jackpot 
x Match 4+ 


Proximo Jackpot 


FP 


267 


x Jackpot 


Sorteo # 8079 
Sorteo # 2435 


Sorteo # 1828 


2739 


2104 


Sorteo # 7123 


8935 


x Jackpot 


x match 4 
x afl. 12,00 


4517 


Sorteo # 5882 


Sorteo # 812 


x afl. 500,00 


x afl.15,00 
x afl 50.00 


Capricornio 


Sorteo # 


x afl 8,00 


Mega Ball: 


Proximo Jackpot 


380.000,- 


x match 4 


x Match 4 
84.000,- 


Proximo Jackpot 


Sorteo # 


Sorteo # 6280 


Afl. 500.000,- 


anochi 


diario 
Korsou 
super4 
flamingo 


3165 
1077 
5625 
1906 
3711 
6483 
super5 
8945 
1647 
6843 
- 
6507 

Inscripcion pa curso di PDG-11 a habri! 
E curso di PDG di IPA ta bek! 


Asina mes! PDG ta habri 
su inscripcion pa por sigui 
PDG-11. E curso di Cer- 
tificacion Pedagogico Di- 
dactico (PDG-11) ta un 
curso parcial pa e profe- 
sionalnan cu kier ta com- 
petente den e profesion di 
docente of educador. 


Abo of un conoci di bo ta cla 
pa un cambio di carera? Sem- 
per bo tabatin aspiracion pa 
aporta na enseñansa? Bo tin 
afinidad y interes pa traha y 
yuda den e desaroyo di mu- 
cha y hoben? E ora ta PDG- 
11 di IPA ta na unda bo mes- 
ter ta! 


PDG-11 ta e di 11 grupo 
cu ta bay haci e curso aki y 


awo mas cu nunca mester 
probecha paso e programa 
completo ta renoba! Un team 
relativamente hoben, ambi- 
cioso, creativo y cu hopi ex- 
perencia den enseñansa a bini 
hunto pa renoba e programa 
di PDG. 


Kico ta nobo bo ta puntra 
bo mes? Ata algun punto di 
salida aki cu ta innovativo y 
unico di e programa aki: 
•	 
Un duracion total di 24 
luna, pero cu oportuni- 
dad personalisa pa caba 
mas trempan den 18 
luna! 
•	 
‘Deep learning’ cu hopi 
atencion y tempo pa 
practica y ta hands-on 
bezig. 


•	 
Un team dinamico cu 
mas prioridad pa guia e 
desaroyo profesional y 
personal di cada partici- 
pante. 


Ken por aplica na e curso 
aki? 
1. Maestro cu ta traha no-cer- 
tifica, esta ‘onbevoegd’ den 
enseñansa avansa e.o. EPI y 
MAVO. 
2. Profesional di otro sector 
e.o. empresa of instancia cu 
no ta enseñansa, cu tin in- 
teres y motivacion pa sa mas 
di e profesion di educacion, y 
cu kier traha riba nan cono- 
cemento y habilidad peda- 
gogico didactico. Pa e grupo 
di profesional aki PDG ta un 
rekisito pa drenta sector di 


enseñansa. 
Rekisito pa por haci e curso 
di PDG ta minimo diploma 
di HBO. 


Informacion di PDG-11 
Tur informacion di PDG-11 
ta riba website di IPA. Subi 
www.ipaaruba.com y click 
riba CDPC sigui pa ‘Oplei- 
dingen’ y despues PDG-11. 
Aki lo bo haya informacion 
di entre otro contenido di 
e estudio, kico bo por haci 
despues di e estudio, gasto y 
procedura di inscripcion. 
Durante IPA su open dag, 
dia 4 di november 2023, lo 
ofrece dos sesion di infor- 
macion general di e curso di 
PDG-11 cu bo lo por atende. 
E orario di sesion 1 ta 10:30 
am y di sesion 2 ta 11:30 am. 
Inscripcion. 
Bo ta cumpli cu e rekisitonan 
menciona y ta desea di ricibi 
e Certificacion Pedagogico 
Didactico cu IPA ta ofrece? 


Bishita www.ipaaruba.com, 
bay na aanmelden y scoge pa 
PDG y sigui e instruccion. 
Ora ta bay pa yena e formu- 
lario digital, mester tin PDF 
di diploma(nan) y lista(nan) 
di cifra ‘gewaarmerkt’ pa 
agrega esakinan na e formu- 
lario. E waarmerking ta sos- 
ode na Dienst Inspectie. 
Bay riba nan website pa mas 
informacion: 
https://www. 
ea.aw/pages/certificacion-di- 
diploma/ 


E ultimo dia pa inscribi ta 27 
di mei 2024. Despues di e fe- 
cha aki no por inscribi mas pa 
aña academico 2024-2025. 


Pa mas informacion bishita 
nos website www.ipaaruba. 
com of pagina di Facebook 
‘Instituto Pedagogico Aru- 
bano’ y si ainda tin cualkier 
pregunta, por tuma contacto 
cu Studenten Services na 
5243100. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
Mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


TA BUSCA 
the Gold Mine ranch 
ta busca 
“Paarden Verzorger” 
por yama na 
Tel. 594 1317 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. tira sushi afo, 
Tel. 738 1908 
________________________ 


SERVIO PUBLICO 
ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 
SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
handy man. 
Tel.742 6250 
____________________________ 


SERVICIO PUBLICO 
Masaje reductores, terapias 
para el dolor, terapia infraroja, 
kinesiotape, tratamiento faciales 
avicenastraat #18 local a 
Tel. 566 1412 /561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
sushi den cura pa solamente 
50,- pa buelta, nos ta lante 
lague limpi 
Call 592 5766 
__________________________ 


SERVICIO PUBLICO 
buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


TA BENDE 
Camisa, Carson, Short 
100% lino italy 
Koyari #22 (sasaki) 
Tel. 592 5371 
_________________________ 


Sushi den cura? 
ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul 
Tel : 746 0518 / 569 7539 


_____________________________________ 


a v i s o @ b o n d i a . c o m 


SERVICIO PUBLICO 
Limpiesa pa cas y auto 
Presure wash cura di cas 
Laba muebles, laba tapijt 
laba vloer 
Tel. 593 9464 
________________________ 


SERVICIO 
reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA BENDE 
Piano (no electric), cama di 
1 persona, set di sala, vario 
schilderij. Pone bo prijs 
Cell 594 3154 
_________________________ 


Oranjestad: 
Dakota 
Tel. 588 4908 


San Nicolas: 
San Nicolas 
Tel. 584 5794 


TA HUUR 
Apartment Madiki 67 
1 camber, 1 baño, cushina, 
sala. Entrada priva F.750.00 pa 
luna Madiki 67 
Tel. 593 0769 / 583 2034/ 
593 3514 
_________________________ 


Pronostico di tempo 


Tempo: 
Awe tardi y awe nochi: par- 
cialmente nubia cu un awa- 
sero breve 
Den marduga y mañan: vari- 
ablemente nubia cu un awa- 
sero 
Temperatura maximo 32 gra- 
do Celsius 
Temperatura minimo 27 gra- 
do Celsius 
Indice di calor (heat index) 
den y rond di oranan di mer- 
dia: 33 pa 44 grado Celsius 
Uv index: 12 
Bahada di solo : 6:16pm 
Subida di solo : 6:31am 


Biento: 
Zwak te modera for di direc- 
cionnan entre noordoost 
Y zuidoost; forsa 2 te 4 (7 te 
23 km/ora, 4 te 12 nudo). 
Temporalmente variabel y 
zwak; forsa 1 (1 te 6 km/ora, 
1 te 3 nudo). 
Situacion general di tem- 
po: 
Un disturbio nan nivelnan 
mediano y mas halto di at- 
mosfera lo trece humedad y 
instabilidad den region. Esaki 
lo combina cu e biento zwak 
y e calentamento di den dia 
pa produci algun awasero lo- 


cal cu tambe chens pa lamper 
cu strena. Localmente awa- 
sero por ta modera te pisa y 
causa molester. 
Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil, en- 
tre 1 pa 2 pia. 
Na partinan oost te noord- 
west di costa: trankil te 
modera entre 2 pa 3 pia. 

“Lo bo bai sosegá, pero lo bo lanta na fin di e dianan pa risibí 
bo porshon” - Daniel 12:13b 


Cu inmenso tristesa nos ta anuncia fayecimento di: 


Carlos B. Kelly 
Mihor conoci como “Papu, Calo of Mo Calo 
* 04-11-1939 - † 17-10-2023 


Na nomber di su: 
Mayornan: 
†Justino y †Maria Kelly-Farro 


Casa stima: 
Juliana ( Jeanna ) Kelly - Tromp 


Yiunan stima: 
Violetta Everon-Kelly y Nelson y famia 
Ruthmila Sawney-Kelly y Herman y famia 
Aldrin Kelly y famia 
†Gilbert Kelly 


Nieto/a nan stima: 
Nelson Gilbert Everon y Mariah y yiu na België 
Kimberly Everon 
Justin Everon 
Jermaine Sawney 
Zachary Sawney 
Andrew Kelly 
Andreina Kelly 


Bisanieta: Lystra Everon na België 


Rumannan: 
Sra. vuida Victoria Perez-Kelly y famia 
†Agnes Tromp-Kelly y famia 
†Josef Kelly y famia 


Swa y Cuñanan: 
Sra. vuida Sixta Kelly-Tromp y famia 
Sra. vuida Filomena Parada-Tromp y famia 
Roy Tromp y Clavel Tromp-Leest 


Sobrino y sobrinanan, primo y primanan, amigo y amiganan 
y demas famia y conocirnan na Aruba, België, Hulanda. 


Su ex coleganan di LAGO, Aruba Concorde Hotel y 
Wyndham. 


Tur su rumannan spiritual Testigonan di Jehova, 
specialmente congregacion Tanki Leendert. 


Demas famia: Kelly, Tromp, Everon, Sawney, Martijn, 
Farro, Perez, De Cuba, Arends, Kuhn, Boekhoudt, Webb, 
Krozendijk, Knot, Franken. 


Nos ta invita tur famia y conocirnan pa asisti na e acto di 
condolencia cual lo tuma lugar Diabierna, 27 October 2023, 
di 7’or pa 9’or di anochi na Calabas 8-B. 


Alavez nos ta invita pa asisti na e acto di entiero cual lo tuma 
lugar Diasabra, 28 di October 2023, di 2’or pa 4 di atardi na 
Aurora Funeral Home despues pa santana di Sabana Basora. 
Lo tin un discurso pa 3’or di atardi. 


Nos disculpa si den nos tristeza nos por a lubida un of otro 
famia. 


Despues di entiero nos no lo ricibi bishita di condolencia na 
cas. 


Señor ta mi luz y 
salbacion ps. 27-1 


Cu hopi dolor, pero 
agradecido pa tur loke 
el’a significa pa nos cu 
su eterno sonrisa, nos ta 
participa fayecimiento 
di nos querida tanta y 
tanta grandi: 


Celia Deborah Maduro 
23 januari 1936 - †19 oktober 2023 
(ex empleado di “Casa de Lannoy”) 


Na nomber di su: 


Rumannan: 
†Nidia Candelisia (“Chia”) de Windt Maduro 
†Edna Maria Maduro 
†Olga Maria Josefina Maduro 
†Rosaura Theresa (“Chou”) Maduro 
†Jose de Jesus (“Jossy”) Maduro 
†Edgar (“Eddy”) Emanuel Maduro 
†Carlos Jose Maduro 
†David Jose Maduro 
†Joseph Alfred Milton Maduro 


Yuinan di crianza: 
Elias Cafarzuza & Michellene Carrera 
Evelyn Cafarzuza & Nicolas Silva 


Sobrinanan: 
Nuria y Jaime Cafarzuza Maduro 
Keyla Maduro 
Socorro Maduro 
Rosario y Basilio Jacobs y famia 


Sobresubrinonan: 
Jean Carlos y Jessica Loaiza y yuinan 
Jaime y Daliana Loaiza y yuinan 
Joseph Loaiza & Nanine Ponson 
Klaylen Velasquez 


Cuña: 
Carmen Josefa Maduro 


Ayudantenan: 
Arelys, Liliana, Zenith 


Amiga stima: 
Enid de Lannoy 


Famia: Maduro, de Windt, Swaen, Odor, Fingal, 
Cafarzuza, Loaiza, Silva, Carrera, de Lannoy y 
demas famia 


Nos ta invita famia, amiga, bisiña, ex coleganan 
di Casa de Lannoy y conoci pa asisti na e acto di 
entiero cual lo tuma lugar diahuebs 26 di oktober 
2023, pa 4’or di atardi saliendo for di Misa San 
Francisco pa Santana Catolico den Caya Ernesto 
Petronia. E restonan mortal lo ta reposa for di 2’or 
di atardi den Misa San Francisco na Playa. 


Parokia di Dakota ta informa: 
Grupo Apostolado San 
Hudas Tadeo di Parokia 
Birgen di Fatima na 
Dakota ta tene triduo 
y fiesta di San Hudas 
Tadeo 


Grupo San Hudas Tadeo di Dakota ta invita 
tur devoto na San Hudas Tadeo pa asisti sin 
falta na e Triduo na honor di San Hudas 
Tadeo - Santo y Abogado di Asuntonan di 
Desesperacion y pa Casonan Imposibel, cual 
Triduo lo inicia riba diaranson 25 di october 
2023, diahuebs 26 di october 2023 y diabierna 
27 di october 2023 pa 6or p.m. Riba diasabra 
28 di October 2023 ta su fiesta. Triduo y fiesta 
lo tuma luga den Misa Birgen di Fatima. 


Pues tur devoto na San Hudas Tadeo y Pueblo di 
Aruba en general ta keda cordialmente invita pa 
asisti sin falta na e triduo aki, ya cu Hesus mes ta 
bisa unda cu tin 2 of mas reuni den Su nomber, 
ey mes E lo ta memey di nan y presente pa scucha 
nan oracionnan, cu lo wordo seguramente scucha 
y nos lo ricibi e gracianan cu nos mester, basta cu 
nan ta pa nos santificacion. 
Fiesta di San Hudas Tadeo, conhuntamente cu 
San Simon, lo ser celebra diasabra 28 di october 
2023 cu un Santo Sacrificio di Misa Solem (cu 
lecturanan dominical) pa 7or di anochi. 
Nos kier a enfatisa si cu lo tin un Santo Rosario na 
nos Reina di Santisimo Rosario, nos Mama Maria, 
como ta luna di October, pa 6:15 p.m. prome cu e 
Santo Sacrificio di Misa. 


Rosario Bibo na Alto 
Vista 


Diabierna awo, 27 di october, lo tin 
otro Rosario Bibo na kapel di Alto Vista 
cuminsando pa 7:30 di anochi. 


Luna di october, luna dedica na Mama Maria, 
ta terminando y lo a un bon ocasion pa reuni na 
kapel di Alto Vista pa gradici pa tur fabornan ricibi. 
Y tambe pa pone tur nos preocupacionnan na pia 
di nos Birgen di Alto Vista, pa pidi su yudansa. 


Durante luna di october instancianan a pidi pa mas 
conscientisacion di diferente enfermedad cu e ser 
humano ta confronta manera Alzheimer, cancer 
di pecho, atake di curason etc. Ta momento tambe 
pa nos pidi yudansa y guia spiritual pa por duna 
sosten na esnan cu ta sufri di cualkier malesa pa 
nan haya sanacion na curpa y alma y tambe animo 
pa esnan cu tin cu cuida un of mas enfermo. 


Un invitacion general pa hoben y adulto pa asisti 
na e Rosario Bibo pa luna di october diabierna 
awo 27 di october pa 7:30di anochi na kapel di 
Alto Vista. 


internacional a23 


Diahuebs 26 OctOber 2023 
Huez ta trece acusacionnan back den contra di polis di philadelphia den 
caso di tiro fatal 


(AP) - Un hues a trece 
back tur acusacion, in- 
cluyendo 
di 
asesinato, 
contra un ex oficial di po- 
lis cu a tira un chauffeur 
for di e bentana durante 
un confrontacion cu e po- 
lis a describi inicialmente 
como cu e oficial a tira 


e chauffeur despues cu 
esaki a bin riba dje cu un 
cuchiu pafo di e auto. 


Hues di Corte Comun Lillian 
Ransom a keda di acuerdo cu 
fiscalnan cu e hechonan di 
e caso mester keda estableci 
den corte. 


Ex polis Mark Dial, di 27 aña 
di edad, a ser acusa di ases- 
inato, 
violencia, 
opresion 
oficial y 4 otro acusacion den 
e tiro y asesinato di e Eddie 
Irizarry durante un stop na 
trafico. Abogadonan di de- 
fensa a argumenta cu e oficial 


posiblemente tabatin miedo 
di perde su bida pa motibo 
cu el a kere cu Irizarry tabatin 
un arma y un hues di corte 
Municipal a retira e caso luna 
pasa pa falta di evidencia. 


Fiscalnan 
rapidamente 
a 
apela, pidiendo pa trece back 
e acusacionnan. E famia di 
Irizarry, ken tabata Hispano, 
a bisa cu Dial, ken ta hende 
di color cla, a bay cu un bida 
inocente y mester pasa resto 
di su bida den prizon. E de- 
fensa ta “obviamente desa- 
punta” y a agrega cu “nos ta 
emociona pa bay huicio. E 
hechonan no por ser nenga. 


Mark Dial no a comete un 
crimen.” 


Dial y su partner a bisa cu nan 
a sigui Irizarry su auto despu- 
es cu esaki a pasa banda di 
nan na un velocidad hopi hal- 
to, tabata coriendo di manera 
iresponsabel y finalmente a 
drenta caminda di un solo 
via den un caya residencial 
prome cu el a parkeer. Ima- 
gennan di bodycam a mus- 
tra cu Dial a los 6 tiro mas o 
menos 7 seconde despues cu 
el a sali for di e auto di polis. 
Tambe ta mustra cu Irizarry 
tabatin un cuchiu wanta den 
su man rond di su pia. 


Rabia ta plama na Morocco mientras manifestantenan ta exigi ayudo 
di emergencia 


(AP) 
- 
Centenares 
di 
manifestante a subi caya 
diamars den un ciudad 
cerca di e epicentro di un 
teremoto debastador cu 
a impacta Morocco luna 
pasa pa expresa rabia y 
frustracion despues di si- 
mannan ta warda pa asis- 
tencia di emergencia. 


Yena cu autonan, brommer 
y manifestantenan e bario 
di High Atlas na Amizmiz a 
tuma accion contra di e gobi- 
erno mientras autoridadnan 
a purba controla e aglomera- 
cion di hende. Protestanan a 
sigui un welga di trahadonan 
y un fin di siman cu tormenta 
a empeora e lucha di e resi- 
dentenan cu ta bibando den 


tent rond di nan ex casnan. 
“Amizmiz a cay!” nan tabata 
grita. Henter barionan a cay 
victima di e teremoto cu a 
tuma luga dia 8 di september, 
forsando miles di persona re- 
loca na shelternan temporar- 
io. Na Amizmiz y e barionan 
alrededor di e provincia Al 
Haouz, casi tur hende a perde 
un familiar of ser keri. 


E protestanan di diamars a 
keda organisa inicialmente 
pa un grupo yama Amizmiz 
Earthquake Victims Coordi- 
nation pa asina por hala aten- 
cion na e “negligencia di ofi- 
cialnan local y regional” y pa 
denuncia con e residentenan 
a keda exclui for di ayudo di 
emergencia. 


“E estado di e campnan ta 
catastrofico,” Mohamed Bel- 
hassan, coordinador di e gru- 
po a expresa na noticiero local 
Hespress. E grupo, sinem- 
bargo, a retira un marcha cu 
tabata den plan despues di 
reuni cu autoridadnan local 


kendenan a priminti cu lo 
atende nan preocupacionnan. 
Apesar di a cancela e marcha, 
centenares di persona a subi 
caya toch pa protesta e condi- 
cionnan actual. 


Den e momentonan despu- 
es di e teremoto, Morocco 
a traha un commission y a 
forma un fondo di recupera- 
cion. Gobierno a anuncia 
anteriormente e luna aki cu 
el a cuminsa distribui e pago- 
nan mensual di 2,500 dirham 
cu ta alrededor di 242 dollar 
y tin plan di provee te hasta 
13,600 dollar pa e reconstruc- 
cion di casnan. 


